Posted on 29 urria, 2012\nOñatitik Burgosera eta buelta\nOstiralean jertse bat nahikoa omen zen orduko tenperaturari eusteko; asteburuan berriz, aldaketa nabaria izan dugu. Aloña elurtuari lehen erretratuak ateratzeko aukera ere izan dugu. Gaur, bat edo beste, Gorgomendiko tontorrean izan den berria ere iritsi zait; giro atseginegia egon ez arren, neguari tankera ematen dion lehen eszena antzezten nonbait.\nLarunbatetik iganderako gaua ohikoak baino luzeagoa egin zitzaidan; gazteagoa nintzenean ordu aldaketak ekartzen zuen ordubete gehiagoko gauak, juerga luzatzen zuen; orain berriz, lo egiteko ordubete gehiago dugu bederen. Ni neuk Burgosen egin dut lo; haize hotzaren hiriburuan, mortzilenhiriburuan. Bertan Liga Nortekofroga berri bat izan da eta aurreko frogen ildotik, azken postutan ikusi dut ene izena sailkapenean. Halere, gustura, baliza guztiak aurkitzeaz gain, mortzilen hiriburuak duen aberastasun historikoa dastatu dut eta. Aitzitik, dastaketak ez du mortzila gusturik ekarri, haize zakarra errudun.\nFrantzia aldean mortzilak poliziek banatu dituzte; gazte euskaldun batzuk atxilotu dituzte Macon herrian. Izendapen ponpoxoak irakurri ahal izan ditut egunkari jakin batzuetan; *egitura klandestinoen buruzagia* izenekoa gustatu zait. Kontuak kontu, zentzurik aurkitzen ez diodan ekintza bat izan da. Euskal gizartearen aurrean xelebre samar irudikatzen dute euren burua Frantzia eta Espainiak. Gizarte honek beste zerbaiten premia dauka; probokazioetatik haratago, ez baitut uste ETA erakundea horrelako tranpetan eroriko denik.\nKirolei errepasoa emate aldera, futbolarekin ekitea gustatuko litzaidake. Barztelonak5 sartu bazituen Madril ezin zen gutxiago izan eta to !!!!! beste 5. Halere, lidergoan izateko lehia ez dute katalanek merengeekin, koltxoneroekin baizik. Errealak gaur jokatuko du; dagoeneko, eta kanpoko partidetan, zaletuok etsita gauden susmoa daukat, ea. Bilbo aldean, Bielsa indarra galtzen ote da ?????? Natra Oñati berriz, indartsu hasi da eta Azkoagaingo mutilak. Zerrajeroen aurrean gaizki.\nBehobia ospetsuaren ataritan ospatzen diren lasterketetan ederto aritu dira asteburuan bailarako kirolariak. Lasarten Yeraik eta EHko maratoi erdian Kortabarriaarrasatearrak, biak ala biak, 3. pustua eskuratu zuten. Nik ostiralean jaso nuen azaroaren 11rako dortsala, aurten txuria izango da, soseguz- soseguz Donostiraino.\nGaur goizeko 7etan entzun ditudan ezkila doinuek, Parrokiako zutabean jarri ohi duten eskela begiratzera eraman naute. “Salajuegoseko”Marilu zendu da; 10 pesetetako futbolin partidak edota karanbolen billarrak etorri zaizkit gogora derrepentean. Goian Bego.\nAurkezten zaigun aste hau motza dugu. Azaroari harrera hona egiten saiatuko gara. Gaztainak, pinutelak edota tankerako dieta gozoak dastatzeko gonbitea egingo dut Oletan. Bertako paraje eder eta hotzarekin bat egiten baitute udazkeneko fruitu hauek; eta geu, han izango gara lau egunez, asteburuari so, mugimendu xelebreenei begira. Ondo izan eta kontuz Sandyrekin.\nPosted in Asteburuari begira\nPrev Aurreko bidalketa\nNext Hurrengo bidalketa\n12:06 25 uztaila, 2019\nZure iruzkina moderazioaren esperoan dago. Hau aurreikuspena da soilik, zure iritzia ikusgai egingo da behin aprobatuta.\nwhat happens when women take viagra female viagra does\n12:56 25 uztaila, 2019\nsilagra vs viagra vioxx viagra celebrex\n13:44 25 uztaila, 2019\nviagra and grapefruit viagra in the news\n14:33 25 uztaila, 2019\nnouvelles faux viagra oral jelly viagra\n15:21 25 uztaila, 2019\ncanadan viagra pharmacy scam who manufacturers generic viagra\norder viagra australia – https://genericviagrarcp.com\n16:11 25 uztaila, 2019\ncialis or viagra is best renova viagra denavir zyban\n17:01 25 uztaila, 2019\nviva viagra ringtone viagra fsa\n17:51 25 uztaila, 2019\ncheap us viagra trial prescriptions of viagra\n18:42 25 uztaila, 2019\nhero tabs versus viagra – https://genericviagramsl.com\n19:32 25 uztaila, 2019\nviagra mycoxafloppin mens health natural viagra\n20:24 25 uztaila, 2019\nrussian viagra women news cialis levitra viagra vs vs\n21:14 25 uztaila, 2019\ncheapest price viagra deliverd uk viagra online mastercard accepted\n22:05 25 uztaila, 2019\nviagra in manchester uk viagra procedure use\n22:55 25 uztaila, 2019\nmiller firm won viagra lawsuit generic cialis soft viagra\n23:45 25 uztaila, 2019\nviagra and other buying viagra using paypal\nviagra health effects – https://genericviagrarcp.com\n0:36 26 uztaila, 2019\nviagra for inmates paypal viagra\n1:27 26 uztaila, 2019\nmode d’emploi viagra cutting viagra pill in half\n2:17 26 uztaila, 2019\nviagra inventor viagra in netherlands\n3:07 26 uztaila, 2019\nviagra boring edinburgh pages girl bought viagra fuerteventura\n3:59 26 uztaila, 2019\ndallas medical examination costs viagra cheapest viagra prices without a prescription\n4:50 26 uztaila, 2019\nonline pharmacies viagra kidney transplant viagra\n5:40 26 uztaila, 2019\nviagra wall plate crush viagra tablets\nonline viagra drugs trial packs – https://genericviagrarcp.com\n6:30 26 uztaila, 2019\nimpotence viagra viagra substitute business opportunities\n7:20 26 uztaila, 2019\nviagra addictive cheap generic viagra\n8:10 26 uztaila, 2019\noriginal viagra do women enjoy viagra\n9:00 26 uztaila, 2019\nmix epinephrine and viagra viagra for canadians\n9:52 26 uztaila, 2019\nviagra treatment for post vasectomy pain buy viagra on line uk\n10:43 26 uztaila, 2019\nviagra and peyronie’s price of viagra and celius\n11:35 26 uztaila, 2019\nviagra vaginal suppositories side effects jamie randall viagra\n12:27 26 uztaila, 2019\nviagra dangerous for young people mexico and viagra and price\n13:20 26 uztaila, 2019\nwhen does patent for viagra expire viagra in south africa\n14:12 26 uztaila, 2019\nbabys lungs and viagra viagra alternative new drugs\n15:04 26 uztaila, 2019\nis my lover taking viagra cheap discount viagra\n15:57 26 uztaila, 2019\nare coreg and viagra compatible which viagra\n16:50 26 uztaila, 2019\nfree trial of generic viagra zenegra viagra\n17:43 26 uztaila, 2019\nviagra dog year old buying viagra in canadian funds\n18:35 26 uztaila, 2019\nviagra scams long term viagra use\n19:27 26 uztaila, 2019\nmale enhancement viagra can viagra be bought in lanzarote\n20:19 26 uztaila, 2019\npenis sensitivity viagra edinburgh uk news pages viagra feedblitz\n21:11 26 uztaila, 2019\naion ed viagra cialis viagra protester\n22:05 26 uztaila, 2019\ncialis cialis viagra viagra the miller firm settlement website viagra\n22:59 26 uztaila, 2019\nviagra super active viagra 6 free sample\n23:53 26 uztaila, 2019\nviagra online free on line pharmacy for viagra\n0:45 27 uztaila, 2019\ndiscount sildenafil generic viagra generic viagra photo\n1:39 27 uztaila, 2019\nrecreational viagra use buy viagra at a discount\n2:32 27 uztaila, 2019\nviagra et al what is in viagra\ncheapest price viagra – https://genericviagrarcp.com\n3:26 27 uztaila, 2019\nis shellfish like viagra viagra and high fat meal\n4:19 27 uztaila, 2019\nviagra across the counter generic pack viagra\nviagra cost private pay – https://genericviagramsl.com\n5:12 27 uztaila, 2019\nquestions and answers about viagra viagra marketing director\n6:04 27 uztaila, 2019\nbuy viagra in london viagra urine analysis\n6:56 27 uztaila, 2019\ntaking more than 100 mg viagra viagra voorschrift belgie\n7:46 27 uztaila, 2019\nm585 viagra generic viagra caverta 2c cialis cheap\n© Copyright 2020 – OSIREN BLOGA


Larritegiko hobekuntzei ekiteko prest dira - Deia\nIazkoan albo batera utzi ostean, pandemia zela eta, argiteria eta futbol zelaia egokituko ditu Lekeitiok\ni. fradua/ lekeitio 10.04.2021 | 01:01\n25 urte bete zituen Larrotegiko futbol zelaiak iaz. L.U.\n25 urte bete zituen Larrotegiko futbol zelaiak iaz.\nIazkoan ez zen posible izan, Lekeitioko Udalak nahikoa zuelako koronabirusaren pandemiak eragindako kalte ekonomikoei aurre egiten, zuen aurrekontuaren atala zati bat larrialdietarako handitu eta hainbat inbertsio alde batera utziz. Baina badirudi aurtengoa bai ekingo zaiola Larrotegiko futbol zelaia berritzeko lanei, sikieran lehen fasean. Toki-administrazioak lehendik hartutako konpromisoari ebatu nahi izan dio eta orain gutxi egin ditu publiko argiztapena eta zelaia handitzeko lanak. Guztira egingo duten inbertsioa 500.000 eurotik gorakoa izango dela adierazi dute, bai aurten eta baita datorren urtean egingo dituzten lanetan.\nAurtengoari dagokionez, argiztapena hobetzeko lanak egingo dituzte, baita zelaia handitu ahal izateko. "Iazkoan egin nahi genituen lanak dira hauek", Koldo Goitia alkatearen esanetan. Zehazki, "aurten berdegunearen zabaltze lanak egiteko dena prest utziko da, argiteria aldatu, inguruko itxidura eta beste lan ba-tzuk egingo dira eta hurrengo urtean berriz, zelaia zabaldu eta belar artifiziala berriztuko da". Erabiltzaile nahikoa dituela eta, Larrotegiko futbol zelaiak 25 urte bete zituen iazkoan. 1995eko irailaren 4an inauguratu zen Larrotegi futbol zelaiak 25 urte beteko zituen iaz". Urte guzti hauetan "zelaiaren erabileraren ondorioz, berrikuntza lanak egitea beharrezkotzat jotzen da. Jokalarien lesioak edo istripu txikiak saihestu, argiteria hobetu, joko zelaia zabaldu eta luzatu, futbol zelaiko eremuaren itxiera hobetu, gradak hobetu, eta abar", Udaleko bozeramaileek diotenez.\nAurtengoan egingo diren lanek 130.000 euroko kostua izango dute, atera berri dituzten lizitazioetan dakarren moduan. Eta lehenik eta behin, argiztapena hobetzera joko dute, zaharkituak diren argiak LED sistemara egokituz eta instalazio guztia eraberrituz, modernoagoa den sistema bat ezarriz. Hala ere, lanik esanguratsuena zelaia zabaltzea izango da. "Joko eremuaren tamaina handitzea izango da proiektuaren helburu esangura-tsuena, araudiak zehazten duen neurrietara egokituz. Hori horrela, luzeran bi metro gehiago izango ditu berdeguneak eta metro bat zabaleran, bandak ere zabalduz", diotenez.\n"Egingo ditugun lanak Lekeitio Futbol Taldearen arduradunekin adostutakoak dira", dio Goitia alkateak. "Jakin badakigu beharrizana zutela zelaia berritzeko, eta azkenean horri ekiteko aukera bilatu dugu. Gure ideia iazkoan hastea zen, baina ez zi-tzaigun posible egin koronabirusak sortutako egoerak geneukan dirua beste kontu batzuetara bideratzea ekarri zigulako. Beharrezkoagoa zen gizarte laguntzetara bideratzea, inbertsioetara baino. Egoera ezberdina da orain, iazkoan albo batera utzi genituen inbertsioei aurre egoteko. Zalitasunak zailtasun, konpromisoari eutsi diogu", alkateak azaldu duenez.\n‘Euskera’ agerkari eraberritua.


Kontaktua | Escuela Vasca Retail\nGure adituak zuri laguntzeko daude\nIrakurri, onartu eta onartzen dut Pribatutasun Politika.\nDatu pertsonalen tratamenduari buruzko 3/2018 Legearen arabera, jakinarazten dizugu zure datuak tratatuko ditugula zure harpidetza kudeatzeko eta komunikazio komertzialen eta informazio interesgarriaren bidalketa kudeatzeko. Bilboko Ganberak alta eskatu zuenetik 10 urtez gordeko ditu datu horiek, baja eskatzen ez duen bitartean. Eskatutako zerbitzuekin zerikusia duten erakunde laguntzaileei laga ahal izango zaizkie. Datuak eskuratzeko, zuzentzeko, tratamendua mugatzeko, ezabatzeko, eramateko eta aurka egiteko eskubideak erabiltzeko, zure eskaera lopd@camarabilbao.com helbide elektronikora bidal dezakezu. Informazio gehiago nahi izanez gero, ikus Pribatutasun Politika.


41. ZARAUZKO NATURA-ASTEA – Pagoeta M.E.\nHurbiltzen ari da Natur Astea eta atxikita bidaltzen dizuet datorren asterako prestatu dugun egitaraua. Ez dakigu pandemiaren kontuekin zer pasatuko den, baina, printzipioz, aurrera goaz gure egitasmoarekin.\nZabaldu lau haizetara.\nBertan ikusiko geralakoan ongi izan.\nAdmin 2020-10-20 2020-10-20 Uncategorized No Comments\n← uraren azalean” ekimena\nPagoeta- Gurutxurtu- Arkamurka ekimena →


Ez dugu normaltasunera itzuli nahi (Xabi Elbira) – Alternatiba\nEz dugu normaltasunera itzuli nahi (Xabi Elbira)\nCOVID19ren osasun-krisiarekin batera datorren krisi ekonomikoak aldaketa erraldoia dakar, Euskal Herrian ez ezik, baita nazioartekoan ere. Mundu globalizatua da, estatuen arteko lotura baten sinesmenaren, pentsamenduaren eta ideologiaren mende dagoena, eta estatuen arteko mendetasuna dute, zentzu materialean, ekoizpenaren zentzuan. Sinetsarazi digute eragile ekonomiko liberal huts gisa elkarren artean jardungo duten estatuak behar ditugula, enpresa multinazionalen esku-hartzea erraztuz, patronalaren arabera, gure biziraupena bermatzeko, enpresariek enplegua edo aberastasuna sortuko balute bezala, eta ez langileriak. Baina interkonexio produktibo hori ez da zinezkoa, borta baizik, boterearen logika da, sinetsarazten diguna ordena mundiala eta patriarkala ez dela aldagarria funtsean, baizik eta gure aldarrikapenak bereganatzen dituela eta sistemaren zati gisa egokitzen dituela.\nBenetako mendekotasuna, edo, zehaztu genezake, elkar mendekotasuna, naturarekin daukaguna da, eta gizatalde gisa daukaguna, hauskortasunari dagokionez. Azken finean, izaki burujabeak garela aitortu arren, elkar behar dugu, beste pertsona batzuen zaintza behar dugu, haiekin eta naturarekin lotuta gaude. Horregatik, astindu gaitu hain gogor osasun-krisi honek. Gure euskal oasi honetan, PNVren siglen pean (EAJren siglak piura baino ez dira, euskarari ematen dioten garrantzia bezala) eta kudeaketa eraginkorraren ideia hutsalaren pean langile prekarizatuak ezkutatzen zituzten, batzuk hondakinen azpian lurperatuak (ez dugu ahaztu behar Joaquin Beltran eta Alberto Sololuze oraino desagertuta daudela), lurraren aurkako tratu txarra, eredu industrial eutsiezinen maldatuz, fracking-aren eta obra faraonikoen alde eta kultura- eta kirol-jarduera eta -zentro guztien pribatizazioaren alde eginez, langileen prekarizazioa eta administrazioan espiritu demokratikorik ez izateko bidea emanez, EAEko hiru probintzietan egoitzen sare publikoa desegitea eta urtez urte osasunean inbertsioa murriztea. Zer gertatu da egoitzetako adinekoen zaintzarekin? Ahalik eta osasun onena genuela uste genuen eta pandemia baten aurrean kolapsatu egin da? Urkullu lehendakariaren esanetan, euskal ekonomiak funtsezko ez ziren jarduera guztien gelditu ezin bazituen, agian pentsa genezake ez zela hain abelera oneko sistema ekonomiko bat, ezta? Zalantzarik gabe, sigla hauek, lehendakari honek, handi baten abestia dakarkigu burura: la Juradok, zeinak, Ese hombre abestiarekin, zera onartzen baitzuen: ese hombre que tú ves ahí, que parece tan seguro de pisar bien por el mundo sólo sabe hacer sufrir.\nThe Lancet aldizkari britainiarrak argitaratutako datuen arabera eta Institut Universitari d’Investigació en Ciències de la Salut de les Illes Balears (IUNICS) eta Zaragozako Unibertsitateko Psikiatria Departamentuak egiaztatu eta aipatu dituztenak, langabezia-hazkundearen% 1 Europan 65 urtetik beherakoen suizidio-tasaren% 0,79ko igoerarekin lotzen da. Hau da, prekarietatearen eta ondoez psikikoaren arteko korrelazio argia dago. Sistema hebainduta honek, baina neoliberalismoak eta patriarkatuak diseinatutako makillaje onarekin, kalte handiagoak eragiten ditu emakumeengan eta talde gutxituengan. Osasunaren Mundu Erakundeak berak 2001ean egindako txostenetako batean aitortu zuen emakumeek gizartean betetzen dituzten paper ugariek gizataldeko beste kide batzuek baino buruko eta portaerako nahasmenduak izateko arrisku handiagoa dutela. Emakumeek beste pertsona batzuen emazte, ama, hezitzaile eta zaintzaile izateari lotutako erantzukizunaren zama jasaten jarraitzen dute, eta, aldi berean, lan-indarraren funtsezko zati bihurtzen ari dira; dagoeneko diru-sarreren iturri nagusia dira, etxekoen unitateen laugarren eta hirugarren zatietarako. Gainera, kontuan hartu beharko genuke zaintza gehienak emakumeek doan edo esplotazio-baldintzetan egiten dituztela, azkenean kalte bat direla arreta hori behar duten pertsonentzat eta beraientzat ere; izan ere, benetan ezin dute behar luketen bezalako tratua jaso, emakumeak ordaindutako lantokietara joaten direlako eta gero zaintza horiek artatu behar dituztelako, edo egoitzetan eta Osasun-sisteman profesional gutxi daude.\nJule Goikoetxeak eta Zuriñe Rodriguezek, militante feministek, duela gutxi prentsan argitaratu zuten zaintza-sare publiko bat sortzearen aldeko apustua, sare hori nahitaezkoa eta txandakakoa izan zedin gizarte osoarentzat, eta eskubide bat izan zedin, estilo liberal-formalean ez ezik, baita gaitasun politiko bat ere: publikoa, kolektiboa eta gizataldekoa. Guk ere bat egiten dugu proposamen horrekin. Zaintzeko erantzukizuna birbanaketa nahi dugu, haien gain ez erortzeko, baina, aldi berean, aberastasuna birbanatzea eskatzen dugu, inork ez dezan bere burua esplotazio-baldintzak onartzeko betebeharrik izan bizirik irauteko, edo landertasun egoeran bizi beharrik izan ez dezaten. Oinarrizko zerbitzuen doakotasuna eta behar duen pertsona ororentzako gutxieneko errenta eskatzen dugu. Horrexegatik, ez dugu normaltasunera itzuli nahi, langileentzako lazeria-arau horretara edo laidoztatu, psikiatrizatu eta formalki eta materialki gaitzesten gaituen ordena patriarkal eta arrazista horretara, gure askatasunak paper busti bihurtuz. Ez dugu paper busti gehiagorik nahi, ezta hitz hutsak ere, edukiak eta eskubideak nahi ditugu! Euskal errepublika feminista eta sozialista galdatzen dugu!\nKulturgintzaren erronka berriak. Krisi egoeran kulturaren inguruko hitzaldia\nAlternatibak Covid19ak lan prekarizazioan izandako eragina aztertuko du


IndartuKom - Gizarte erakundeetan komunikazioa indartzea | Fundación EDE Fundazioa\nIndartuKom – Gizarte erakundeetan komunikazioa indartzea\nIndartuKom – Gizarte erakundeetan komunikazioa…\nSaio hau Indartu programa barruan egingo dugu: Erakunde sozial ertainak eta txikiak esku-hartze sozialaren arlokoentzat zuzenduta. Erakunde sozialen kudeaketa hobetzen espezializatutako laguntza-ekimena. BBK Fundazioak eta EDE Fundazioak bultzatutako ekimena\nNola abiatu komunikazio afektiboei buruzko prozesu eta estrategiak? Nola sustatu eta gehiago ezagutarazi gure jarduna? Nola proiektatu modu argi eta positiboan gizarteari egiten diogun balio-ekarpena? Zein ekintza komunikatibok laguntzen digute pertsonen sentsibilizazioan eta haiekin konektatzen? Zein aukera eskaintzen digute komunikazioak eta marketingak helburuak lortzeko? Nola burutu hori guztia modu jasangarrian?\nGai horiek guztiak, eta sor daitezkeenak, osatu dute EDE Fundazioak eta Komunikatikek ondu duten kontraste eta lan saioaren mamia.\nHorrekin batera, saio horretara gonbidatu nahi zaituztegu. Gizarte-erakundeekin egiten ditugun hainbat esku-hartze, elkarrizketa eta entzuteetan, erantzuten saiatzen garen galdera horietako batzuk biltzen ditugu. Gure ustez, zuetariko asko pauso berriak ematen saiatzen ari zarete, batzuetan, zehazten ez diren arren.\nBadakigu Informazio eta Komunikazio Teknologiek gizarte-partaidetzaren moduak gehien eraldatu dituzten elementuak direla, eta barruko lanaren prozesuetan eragin argia daukate, bai eta jardueren ikusgarritasunean eta jarduera horiekiko sentsibilizazioan ere.\nHorretaz gainera, trebakuntza prozesuetan dugun eskarmentutik abiatuta, jabetu gara gizarte-erakundeek zailtasunak dituztela lortu nahi ditugun helburuetara gerturatuko gaituen komunikazio estrategia jarraitu eta jasangarria garatzeko: zabalkunde, eragin, kaptazio, sentsibilizazio, oinarri sozialaren sendotze, eta abar.\nHartara, buru-belarri sartu gara gai horretan, eta ondorioz, prestakuntza-programa baten zirriborroa egin dugu. Programa horren bidez IKTak ezagutuko ditugu, teknologia horiek gure erakundeetan txertatu eta gure proiektu eta jarduera sendotuko dituen komunikazio eta marketing estrategia burutu.\nArgitara ekarri baino lehen, beharrizan hori kontrastatu nahi dugu, beharrizan partekatu bat den ala ez jakiteko, kezka sortzen duen, zein zailtasun dagoen eta bururatu zaigun formulak kezka horiei erantzuteko gai izango den jakiteko.\nHasteko, gure jakintza entzun eta doitu nahi dugu, komunikazioaren eta marketingaren inguruan diseinatu dugun programa erabilgarria, baliotsua eta eraginkorra izan dadin, bai eta emaitza ikusgarriak eta iraunkorrak lortzeko ere.\nHori dela eta, kontraste eta sortze saio bat antolatu dugu, urriaren 30ean. 12:00etatik 14:00etara, Azkuna Zentroko Open Space.


Ez dute positibo berririk atzeman azken orduetan - Aia orio - Karkara.eus\nEz dute positibo berririk atzeman azken orduetan\nDorleta Agiriano Lai 2021-05-04 13:29\nBehera egin dute bi herrietako intzidentzia tasek: 1.460,96tik 1.108,31ra jaitsi da Aian eta 848,01etik 717,55era Orion.\nAtzo egindako PCR eta antigeno proben emaitzak argitaratu ditu jada Eusko Jaurlaritzako Osasun Sailak. Urola Kostan, guztira, 31 kasu positibo zenbatu dituzte, eta probetan bezainbeste, baina Aian eta Orion ez dute positibo berririk atzeman. Hala, behera egin dute bi herrietako intzidentzia tasek: 1.460,96tik 1.108,31ra jaitsi da Aian eta 848,01etik 717,55era Orion.\nOraingoan ere Zarautzen atzeman dituzte kasu gehien, hain zuzen, bederatzi. Azkoitian, Azpeitian eta Zumaian seina emaitza positibo izan dira, eta nabarmentzekoa da hiru positibo hauteman dituztela Errezilen. Zestoan, bestalde, kasu berri bat baieztatu dute.\nAzken orduetako datuak kontuan hartuta, Errezilen eta Azpeitian gora egin dute kasu metatuen tasek. Izan ere, hurrenez hurren, tasak 483,09an eta 505,91n zeuden atzo, baina 805,15ra eta 519,05era igo dira azken datuekin. Urola Kostako udalerri gehienetan, ordea, behera egin dute intzidentzia tasek: 993,07tik 934,66ra Azkoitian; 954,06tik 742,05era Getarian; 1.075,08tik 993,70era Zarautzen; 539,29tik 513,61era Zestoan, eta 1.119,37tik 1.099,01era Zumaian. Aizarnazabalen eta Beizaman, aldiz, berdin mantendu dira tasak; hain zuzen, 1.690ean eta hutsean.\nHortaz, gaur-gaurkoz, bost dira eremu gorrian jarraitzen duten eskualdeko herriak: Azkoitia, Azpeitia, Orio, Zarautz eta Zumaia.\nPositibotasun tasa behera Hego Euskal Herrian\nKoronabirusa atzemateko 13.395 proba egin zituzten atzo Hego Euskal Herrian, bezperan baino 4.041 gehiago. Igandean baino 155 lagun gehiagok eman zuten positibo atzoko probetan, alegia, 768 lagunek. 351 kasu detektatu zituzten Bizkaian, 246 Gipuzkoan, 122 Nafarroan, 42 Araban eta zazpi beste lurralde batzuetan. Positibotasun tasak, dena den, behera egin du Hego Euskal Herrian. Atzoko probetan %5,1ekoa izan zen Nafarroan eta %5,6koa Araban, Bizkaian eta Gipuzkoan; igandean, aldiz, %7koa eta %6,1ekoa izan zen, hurrenez hurren.\nOsakidetzan bikoiztu egin dira ospitaleratze berriak: 92 ospitaleratze berri izan ziren atzokoan, eta 45 izan ziren bezperan. Gaur egun 188 pertsona dituzte ZIUetan, eta 493 dira COVID-19ak jota Osakidetzaren erietxeetan dauden pertsonak.


«Emakume musikari bikainak bagaudela aldarrikatzeko unea da» - Bortziriak - Erran.eus\n«Emakume musikari bikainak bagaudela aldarrikatzeko unea da»\nGurutze Pikabea 2018-10-06 09:45\nEstitxu Pinatxoren ustez, «balio gehiago eman beharko genioke musikari eta bertze diziplina artistikoei»\nESTITXU PINATXO OLAZIREGI BERAKO KANTARIA\nTtikitatik datorkion zaletasunari eta abilidadeari tiraka ibilbide oparoa osatzen ari da musika munduan. Gaur egun, bi proiektu ditu esku artean: Dama beltzak eta bere lehenbiziko diskoa.\nAurkezpen guttirekin aski du Estitxu Pinatxo Olaziregi abeslariak (Bera, 1987). Bere ahotsak ohikoak dituen goxotasun eta indarrari esker egin da ezagun musika munduan, eta talde, telebista saio eta proiektu andanari jarri die ahotsa. 30 urterekin ibilbide oparoa egiten ari da, baina ez da hasiberria. Ttikitatik datorkion zaletasuna da, betitik gozatu duelako musikarekin eta herri edo familia musikazale eta musikari bateko alaba delako akaso. Orain arte egin duen ibilbideaz eta gaur egun esku artean dituen proiektuez solastatu da Ttipi-Ttaparekin, tartean, negu edo udaberri aldera argitaratu nahi duen bere bakarkako lehenbiziko diskoaren inguruan.\nAspalditik musikaren munduan zabiltza...\nTtikitatik izan dut musikarekin harreman estua. Herriko musika eskolan ikasi nuen, eta akordeoiarekin hasi nintzen. Txapelketetan hainbat sari ere eskuratu nituen. Ondotik, kantugintzan hasi nintzen eta haur eta helduen Nafarroako kantu txapelketak irabazi nituenean, Egan musika taldean sartzeko aukera izan nuen. Ordutik hainbat talde, proiektu edota telebista saiotan ibili naiz. Bertze musika-tresnekiko interesa ere piztu zitzaidan eta pianoarekin eta tronboiarekin saltsan ibiltzen naiz. Hortaz aparte, unibertsitatean ere musika-ikasketak egin nituen.\nNondik datorkizu zaletasuna?\nBera hagitz herri musikaria da eta ttikitatik musika eskolara joateko tradizioa dago. Ni akordeoiarekin hasi nintzenean, nabaria zen musikarekin disfrutatzen nuela. Ordu aunitz ematen nituen ikasten eta bertze batzuek, adibidez, kiroletarako interesa zuten bezala, argi zegoen nirea musika zela. Gainera, familian ere, kanturako afizioa beti egon da. Mahaiaren inguruan kantatzen ikusi eta aditu izan ditut ama, izeba-osabak... eta hor gustura sentitzen nintzen.\nArgi dago musikak nire bizitzan leku handia duela. Musikariez inguratua bizi naiz eta egunero elkarrizketa aunitz horren harira izaten dira. Batzuentzat pelma batzuk izanen gara akaso... (irriz). Baina musikak betetzen ditu bizitzako momentu aunitz eta zinez uste dut, jendartean balio gehiago eman beharko litzaiokeela musikari zein bertze edozein diziplina artistikori. Artea sormena da, adierazpena, askatasuna... Eta horren beharra dagoela erran beharrik ez dago.\nZer sentitu zenuen oholtza gainera igo zinen lehenbiziko aldian?\nEz dut ongi gogoratzen, baina gaur egun, aunitzentzat oholtzara igotzea urduritasunaren isla den bezala, niretzat bakea dela erranen nuke.\nGeroztik aunitz aldatu zara oholtza gainean?\nUrteen poderioz eta inguruan izandako musikariekin lankidetzan aunitz ikasten da. Segurtasuna hartzen duzu, esperientzia eta heldutasuna, hagitz gazterik hasi bainintzen.\nMomentu txarrik pasatu duzu?\nHainbat momentu txar eduki ditzakezu, agian ez zaudelako osasunez edo animoz guztiz ongi eta hala ere, emanaldiari aurre egin behar diozulako. Ahotsa, adibidez, hagitz musika-tresna delikatua da, zaintza handia eskatzen duena, eta aunitzetan tokatu izan zait ahotsa %100ean izan gabe kantatu beharra eta momentu horietan segurtasun eza, beldurra, urduritasuna... presente egoten dira.\nBereziki gogoan gelditu zaizun momenturik baduzu?\nBat errateagatik, aipatuko dut Pettirekin, Kursaalen, Sortuko dira besteak ekimeneko emanaldi batean lehenbiziko aldiz Leonard Cohenen Aleluia abestia kantatu ondotik jaso genuen txalo zaparrada. Jendearen erantzuna izugarria izan zen eta horrek sekulako zirrara eta emozioa sorrarazi zizkidan. Ez zait berehalakoan ahantziko!\nMusikaren mundua parekidea dela uste duzu?\nInondik inora ere ez. Azken urteetan aurrerapena nabarmena izan da, ez bakarrik musikan, orokorrean diot, eta hagitz momentu onean gaude oraintxe. Jendartearen zati haundi bat hezkidetzaren gaiarekin hagitz sentsibilizatua dago eta uste dut oraintxe dela momentua musika munduan ere agerikoak diren estereotipoak hautsi eta emakume musikari bikainak bagaudela aldarrikatzeko. Aurrerapen haundia egin da, baina oraindik aunitz dago egiteko.\nEmakume izateagatik noizbait desberdin sentitu zara oholtza gainean?\nMusikariak pertsonaia publikoak gara. Gure lana publiko batean aitzinean egiten dugu eta publiko horri eskainia. Eta uste dut jendartearen aldetik emakumezkoei begiratzeko betaurrekoak aldatu behar ditugula. Aunitzetan, arrakasta lortzeko, kalitatearen aitzinetik bertze hainbat aspektu edota baldintza jarri dira, adibidez, itxura fisikoa. Gizonezkoen kasuan ez da horrelakorik gertatzen.\nMusikagintzan ari diren emakume erreferenterik baduzu?\nJakina ditudala. Nina Simone, Aretha Franklin, Etta James... Musikari onak, abeslari bikainak eta emakume ausart zein borrokalariak. Euskal Herrian ere baditugu emakume bikainak musikagintzan: Miren Narbaiza, Aiora Renteria, Mursego, Anari...\nZertan ari zara gaur egun?\nAzken urteotan, musikari dagokionez, nahiko lasai ibili naiz, baina banuen zerbaiti ekiteko gogoa eta proiektu baten faltan, birekin nabil buru-belarri. Alde batetik, Dama Beltzak proiektuarekin ari naiz, musika beltzaren erreginei omenaldi xume bat izanen den proiektuarekin, formatu ttikian. Bertzetik, nire bakarkako lehenbiziko diskoa prestatzen ari naiz.\nNola doaz bakarkako lan horren prestaketak?\nAbesti gehienen hezurdura egina dago eta orain horiek janzten ari gara. Negu edo udaberri partean argitaratzea gustatuko litzaiguke.\nZerbait aitzineratzen ahal diguzu?\nMusika munduan aspaldi hasi nintzen, baina inoiz ez dut nire abestiak kantatzeko aukerarik izan, eta banuen gogoa. Abesti indartsuak egonen dira, baita goxoagoak ere. Gizarte gaiak ere jorratu nahi izan ditut eta zerbait erran. Musikari bikainez inguratua egonen naiz: gitarrarekin Joxerra Mitxelena, baxuan Txema Garces eta baterian Mikel Santxez.\nMusikatik bizi zara?\nIrakaslea naiz ogibidez, baina musikari bezala egiten dudan lanarekin osatzen dut.\nBizitzeko adina ematen du musikak?\nEz da erraza. Gaur egun, musikarioi jartzen dizkiguten baldintzak aunitzetan duinetik urruti egoten dira eta horrela ez da erraza musika lanbide bihurtzea. Afizio edo bigarren lan gisa gelditzen da.\nMusika beltzaren erreginei gorazarre\n«Musika beltzaren erreginei omenaldi xume bat» egiteko asmoarekin, Dama Beltzak izeneko proiektuarekin buru-belarri lanean dabil Berako abeslaria. «Musikari bikainak izateaz gain, musikaren bitartez, giza eskubideen alde borrokatu zuten emakume aitzindari batzuei egin nahi diegun errekonozimendu ttiki bat da». Halaxe azaldu digu Pinatxok. Gehiago ere kontatu digu: «ahotsa oinarri, piano eta gitarra doinuez janzten ditugu abestiak». Eta helburu horrekin bi lagun igotzen dira taula gainera: Mikel Santxez gitarrarekin eta beratarra pianoarekin eta abesten.\n«Gure dama beltzak emakume ausartak, borrokalariak, musikari bikainak... izan ziren eta horien abestiak interpretatzeko gogoa izateaz gain, alderdi sozialak ere bultzatu gaitu horrelako emanaldi bat prestatzera. Errespetua, arra- zakeria, berdintasuna,... bezalako gai potoloak plazaratu zituzten, eta nola, gainera!». Gai horien harira, «aurrerapauso nabarmenak» egin direla uste duen arren, bere hitzetan, «oraindik ere bidea luzea da errespetuaz, arrazakeriaz edo berdintasunaz ari bagara».\nBeratarrak onartu digunez, «musika beltzaren hainbat eta hainbat erregina gure zerrendatik kanpo utzi behar izan ditugu, lekurik ez dugulako ordu bateko saioan». Horregatik bortz aukeratu dituzte: Ella Fitzgerald, Nina Simone, Roberta Flack, Etta James eta Aretha Franklin. «Emakume horien borroka berreskuratu nahi izan dugu».\nFormatu ttikiko hitzordua\nDama Beltzak proiektua joan den irailaren 23an aurkeztu zuten Oreretako (Gipuzkoa) Atlantikaldia jaialdian eta hemendik aitzinera «leku ttikietan jotzea» gustatuko litzaikeela kontatu digu Pinatxok, «formatu ttikiko emanaldia baita».\nDama Beltza: Estitxu Pinatxo eta Mikel Santxez


Bidaiariak autobusean garraiatzeko baimenak aldatzea. VD seriea - egoitza\nBidaiariak autobusean garraiatzeko baimenak aldatzea. VD seriea\nBaimen berriak lehendik beste garraio txartel batzuen titularrak diren enpresentzat\nTransmisioa (titular baten baimen guztiak blokean, beste baten mesedetan)\nBaimen berriak lehendik beste garraio txartel batzuen titularrak direnentzat:\n5 kopia edo gehiago dituen baimen baten titularrek nahi beste kopia eskatu ahal izango dute, betiere ibilgailuak eta gaitasun ekonomikoa justifikatzen badituzte.\n5 kopia baino gutxiago dituen baimen baten titularrek, kopia berriak eskatzeko, ibilgailuak jarri beharko dituzte 5eko kopurura iritsi arte. Jarritako ibilgailuek 2 urtetik beherako antzinatasuna izango dute.\nOrdezkatzea: antzeko ezaugarriak dituzten ibilgailuengatik.\nEgoitza aldaketa: probintzia, udalerri edo kale aldaketa.\nTransmisioa: baimenak blokean lagako dira eta titular bakarraren izenean.\nIkus-onespena: jatorrizko baimena emateko ezarritako baldintzak mantentzen direla justifikatzea.\nBirgaitzea: ikus-onespena egiteko ezarritako baldintzak betetzen direla justifikatzea.\nBajak: 5 kopia baino gehiago dituen baimen baten titularrek beren kopiei uko egin ahal izango diete, ezarritako gutxieneko kopurura arte (5). 5 kopia baino gutxiago dituen baimen baten titularrek mugarik gabe egin ahal izango diete uko kopiei.\nBaimen berriak: zirkulazio baimena (hori lortzeko, Garraio Zuzendaritzak aurrez ibilgailuak matrikulatzeko ziurtagiria eman behar du), IAT indarrean, JEZ, gaitasun ekonomikoa justifikatzea, erantzukizun zibileko estaldura mugagabeko aseguru poliza.\nOrdezkapena eta egoitza aldaketa: zirkulazio baimena (aurretiko matrikula ziurtagiria), IAT indarrean, eremu nazionaleko JEZ, garraio txartela eta kopia jatorrizkoak eta erantzukizun zibileko estaldura mugagabeko aseguru poliza.\nTransmisioa: zirkulazio baimena (aurretiko matrikula ziurtagiria), IAT indarrean, JEZ, lagapen idazkia, garraio txartela eta kopia jatorrizkoak eta erantzukizun zibileko estaldura mugagabeko aseguru poliza.\nIkus-onespena: NA edo IFK, zerga, lan eta gizarte betebeharrak beteta izatea, gaitasun ekonomikoa, gaitasun profesionala, zirkulazio baimena, IAT indarrean, Estatu mailako jarduera ekonomikoen gaineko zerga (JEZ), erantzukizun zibileko estaldura mugagabeko aseguru poliza eta azken ordainagiria.\nBirgaitzea: ikus-onespenerako baldintza berak justifikatzea.\nBajak: eskabidearen eredu normalizatua eta jatorrizko kopia.\nKopiak: ibilgailuan edo lokalean istripua gertatu izanaren salaketa edo ziurtagiria.\n1997ko uztailaren 23ko Agindua, Lehorreko Garraioak Antolatzeko Legearen Erregelamendua garatzen duena, bidaiariak autobusez garraiatzeko garraio diskrezional eta pribatu osagarrirako baimenei buruz.\n2001eko ekainaren 26ko Agindua, merkantziak eta bidaiariak errepidez garraiatzeko baimenen erregimen juridikoa zati batean aldatzen duena.\nIkus-onespena: bi urtean behin, urte bakoitietan (2001, 2003 eta abar), eskabidea NAren edo IFKren azken digituari dagokion hilean aurkeztuko da (urtarrila: 1, otsaila: 2, eta abar, abuztua: baliogabea, iraila: 8, urria:9, azaroa: 0).\nBirgaitzea: ikus-onespena atera behar zen hiletik urtebete bat igaro aurretik.Web orria: Garraio orria


ERAKUSKETA: 2019ko Praktika Artistikoen Egonaldien programa. Alina Aguila eta Tana Garrido - bilbaoartdistrict\nERAKUSKETA: 2019ko Praktika Artistikoen Egonaldien programa. Alina Aguila eta Tana Garrido\nAlina Aguila eta Tana Garrido\n2019ko Praktika Artistikoen Egonaldien programa\n2019ko Praktika Artistikoen Egonaldien programako Tana Garrido (1989) eta Alina Aguila (Kuba, 1987) artista egoiliarrek Habanako Estudio Carlos Garaicoaren 'Artista x Artista' programarekin lankidetzan Azkuna Zentroko egonaldian gauzatu dituzten proiektuen emaitza aurkeztuko dute, otsailaren 13tik uztailaren 18ra arte, Haurtzarotik zahartzarora, eta alderantziz izenburupean.\nPieza horretan eguneroko espazioa ziurtasun gisa hartzen da, lurraldearen ideia abstraktuaren aurrean. Etxeak familiaren kontakizuna babesten du -denborak higatzen duena-, eta hormak gainditzen dituenean soilik hasten da memoria kolektiboan bizitzen.\nTana Garridok (1989) era berean lantzen ditu esparru dokumentala, arte garaikidea, saiakera bisuala edota dinamizazio kulturala. Haren piezak arte garaikideko zentro askotan egon dira ikusgai, besteak beste, hauetan: Sant Andreu Contemporani (Bartzelona), Arts Santa Mònica (Bartzelona). Horrez gain, Márgenes (Madril) eta Atlanticdoc (Uruguai) zinema-jaialdietan erakutsi da. Programatzailea eta Emakumeek egindako Film Laburren ‘Bendita Tú’ Zinemaldiaren sortzailekidea izateaz gain, SC kolektiboko kidea da; eta, hor, ikus-entzunezkoen arloko esperimentazioa eta partekatutako materialez egindako lana jorratzen ditu. Edinburgon egiten den Iberoamerikako Zinema Dokumentaleko ‘Iberodocs’ Jaialdiko programatzailea izan da, eta film luzerako lehen gidoia idazten ari da.\nAlina Aguila Ferrer (1987). Villa Clarako (Kuba) artista honek, Arteen Goi-mailako Institutuan (ISA) lizentziatu aurretik (Habana, 2013), Arte Plastikoen Leopoldo Romañach Akademia Profesionalean ikasi zuen (Villa Clara, 2008). Egin dituen erakusketen artean, hauek nabarmentzen dira: Estación Central (Galería Cristo Salvador, Habana, 2011), Marcha sobre las uvas (Centro Wilfredo Lam, Habana, 2013), eta El jardín de los suecos (Orestes Hernández artistarekin jarritako erakusketa bipertsonala, Galerie knoerle & baettig, Winterthur, Suitza, 2017).\nHasten da: 2020/06/15\nBukatzen du: 2020/07/18\nOrdutegia: Asteartetik ostiralera 16:00etatik 19:00etara\nTags: arte, bilbao, Bilbo, Erakusketa, exposición, INAUGURAZIOA


Latindar Kopa - Wikipedia, entziklopedia askea.\nEspainia eta Portugalgo\n4 (ligetako txapeldunak)\nLatindar Kopa (frantsesez Coupe Latine; italieraz Coppa Latina; portugesez Taça Latina edo Copa Latina; gazteleraz Copa Latina) 1949an sortu eta 1957an deasgertu zen futbol txapelketa izan zen, Frantzia, Italia, Espainia eta Portugalgo liga txapelketatako txapeldunek beren artean jokatzen zutena.\nEuropa Erdialdeko herriadetako taldeek 1927tik aurrera jokatzen zuten Mitropa Koparen ondoren Latindar Kopa Europako txapelketarik garrantzitsuena kontsideratua izan zen, harik eta UEFA Europa osorako txapelketak antolatzen hasi zen arte. FC Barcelona, AC Milan eta Real Madrid taldeek bina garaipen lortu zituzten. Bilboko Athletic Kluba finalista izan zen 1956an.\n1949 Madril FC Barcelona 2-1 Sporting C. Portugal FC Torino 5-3 Stade de Reims\n1950 Lisboa SL Benfica 3-3, 2-1 (luz) Girondins de Bordeaux Atlético de Madrid 2-1 SS Lazio\n1951 Milan AC Milan 5-0 Lille OSC Atlético de Madrid 3-1 Sporting C. Portugal\n1952 Paris FC Barcelona 1-0 OGC Nice Juventus FC 3-2 Sporting C. Portugal\n1953 Lisboa Stade de Reims 3-0 AC Milan Sporting C. Portugal 4-1 Valencia CF\n1955 Paris Real Madrid 2-0 Stade de Reims AC Milan 3-1 CF Os Belenenses\n1956 Milan AC Milan 2-1 Athletic Club SL Benfica 2-1 OGC Nice\n1957 Madril Real Madrid 1-0 SL Benfica AC Milan 4-3 AS Saint-Étienne\nAC Milan 2 1 1951, 1956\nFC Barcelona 2 0 1949, 1952\nReal Madrid 2 0 1955, 1957\nSL Benfica 1 1 1950\nStade de Reims 1 1 1953\nSporting C. Portugal 0 1\nLille OSC 0 1\nOGC Nice 0 1\nFederazioka[aldatu | aldatu iturburu kodea]\nEspainia 4 1 FC Barcelona (2), Real Madrid (2)\nItalia 2 1 AC Milan (2)\nFrantzia 1 4 Stade de Reims (1)\nPortugal 1 2 SL Benfica (1)\nOrriaren azken aldaketa: 31 uztaila 2020, 08:52.


Telefonia-operadoreek Internet mugikorreko tarifa finkoak kentzea aztertu dute | Consumer\nTelefonia-operadoreek Internet mugikorreko tarifa finkoak kentzea aztertu dute\nPrezio-plan horiek gainkarga ekarri dute sareetan, eta onura ekonomiko gutxi.\nTelefonia mugikorraren sektoreak datuen tarifa finkoak hurrengo urteetan kentzeko asmoa izan lezake. Hala erakusten du sektoreko nazioarteko 391 exekutiboren artean egindako zundaketa batek. Horren arabera, prezio-plan horiek sareen pilaketa eragin dute, baina diru-sarrera gehigarri gutxi izan dituzte. %48k uste du operadore mugikorrek hurrengo hiru urteetan tarifa-eredu berriak bilatuko dituztela.\nFreshfields Bruckhaus Deringer nazioarteko bufeteak egindako azterketa batean, inkestatutakoen %55ek uste zuen kontsumoaren araberako prezioen mailakatzea dela merkatu helduetako irtenbidea, baina %78k dio ahots- eta datu-tarifa lauak direla garatzen ari diren merkatuetan jarraitu beharreko estrategia komertziala. Ezarpen teknologikoa egonkortu den herrialde batzuetan, AT&T bezalako operadoreek dagoeneko hasi dira prezio egonkorren planak ezabatzen.\nNatasha Good zundaketaz arduratzen den bufetearen arduradunak uste du kontsumoan oinarritutako prezio-planek sareen pilaketa-arazoak arinduko lituzketela, eskaria izango luketelako eta konpainien kapital-gastuak murriztuko lituzketelako, eta, aldi berean, diru-sarrerak handitu egingo liratekeelako. Hala ere, Good-ek txostenean ohartarazten du eredu aldaketa hori agian kontsumitzaileen artean ez dela ondo hartuko.\n2000. urtearen inguruan, operadore mugikorrek datuen tarifa finkoak ezarri zituzten beren 3G zerbitzu berriak sustatzeko, hala nola posta elektronikoa eta Internet mugikorrean nabigatzea. Hala ere, hirugarren belaunaldiko telefonoen arrakasta neurrigabearen ondorioz, sareak gainkargatu egin dira, telefonikoek beren kapital-gastuak murrizten dituzten unean, sareak hobetzeko inbertsioak egin beharrean.\ninternet móvil-eu operadoras-eu tarifa finkoak Telefonia


Europako Batzordeak Moderna etxearen txertoa baimendu du | Gizartea | Berria\nEuropako Batzordeak Moderna etxearen txertoa baimendu du\nEMAk dio «segurua eta eraginkorra» dela, eta Europako Batzordeak onespena ematea espero du.\nModerna txertoa Gary Coronado/ Efe Tamaina handiagoan ikusi\n2021eko urtarrilak 6 07:38\nModerna botika etxearen txertoari onespena eman dio EMA Europako Botika Agentziak. Erakundearen baiezkoaren ostean, Europako Batzordeak azken urratsa egitea falta zen, hau da, merkaturatzeko oniritzia ematea, eta ordu batzuk geroago heldu da oniritzi hori. Ursula Von der Leyen batzordeko presidenteak eman du berria; sare sozialetan zabaldutako mezu batean, esan du Modernaren txertoa onartu dutela, Europako Batasunak onartutako bigarrena dela eta ziurtatuta dituztela 2.000 milioi dosi.\nAurretik, Europako Botika Agentziak adierazi du COVID-19aren aurka Modernak garatutako txertoa «segurua eta eraginkorra» dela, eta horregatik, haren erabilera baimendu beharko lukeela Europako Batzordeak.\nModerna txertoaren azterketa gaur bertan amaitu du giza sendagaien batzordeak (CHMP), modu positiboan. Txertoaren ekoizpen prozesuak, kalitateak, osagaiek eta entsegu klinikoan jasotako datuek emaitza positiboak izan dituztela nabarmendu du batzordeak. Europako Batzordearen esku dago orain txertoa merkaturatzeko baimena ematea. Horrela balitz, Europan onartzen den bigarren txertoa izango litzateke Modernarena. Izan ere, abenduaren 21ean Pfizer-BioNTech botika etxeen txertoari oniritzia eman zion.\n18 urtetik gorako pertsonentzat da «segurua eta eraginkorra» txertoa, EMAk dioenez. Entsegu klinikoak 18 eta 94 urte bitarteko 30.000 pertsonarekin egin dituzte, eta ondorioztatu dute sintomak dituztenen kasuan % 94,1eko eraginkortasuna izan duela. Halaber, arrisku taldean daudenen artean %90,9ko eraginkortasuna izan duela ondorioztatu dute ikerketa horietan; biriketako gaitz kronikoak, bihotzeko gaixotasunak, gizentasuna, eritasun hepatikoak, diabetesa edo GIB birusa dutenen artean egin dituzte entseguak.\nErietxeetan ere gero eta toki gehiago behar dute gaixoentzat; Osakidetzan, adibidez, azaro amaierako kopuruak gainditu dira


Rock & Neskak\n1984. Zorionez, euskal gizartea ez zen George Orwell-ek izen bereko liburuan deskribatu zuen hura bezalakoa. Baina gazteriari ez zitzaion arrazoirik falta ahotsa altxatzeko eta askok musika hautatu zuen horretarako. Aurreko urtean Egineko Plaka Klik atalean azaldu zen lehen aldiz Euskal Rock Erradikala izendapena. Batzuek gustuko dute etiketa hori, beste batzuek ez hainbeste, baina zalantzarik ez da hamarkada horretan Euskal Herrian rock mugimendu indartsua zegoela.\nNafarroan, Aurora Beltranek Belladona taldea sortu zuen urte hartan. Yo Que Se Altsasuko taldearen kontzertuan ezagutu zuen Puri, taldeko baxua, eta hura izan zen neska laukotearen abiapuntua. Â«Neskez osatutako taldea egiteko gogoa nuen. Mutilek ez gintuzten oso kontuan hartzen. Gitarrarik ez bazenuen, entsegu lokaletan norbaitek utzi zain egoten zinen eta neskei kosta egiten zitzaigun hori lortzeaÂ». Ordurako Aurorak bazuen gitarra, 18 urterekin berbena orkestra batean jo eta ateratako diruarekin bere lehen elektrikoa eta anplia erosi baitzituen.\nGipuzkoa aldean, Humedecidos taldea sortu zen 84an bertan. Lou Olangua talde hartako kantariak inguruan zuen girotik irteteko zeozer ezberdina bilatzen zuen eta Â«nire egonezina aldarrikatzeko musika aukeratu nuenÂ». Handik urte eta erdira euskaraz kantatzea erabaki eta Ok Korral taldea sortu zuten. Folk amerikarra, folk euskalduna eta punka nahasten zituzten euskaraz eta bere esanetan, Â«ez gintuzten ulertu. Gu punk taldea ginen eta rockabilly deitzen ziguten. Bilboko kontzertuetan batzuk bandera sudistekin azaltzen ziren eta kritikoek ere sudistak ginela zioten. Eta guk, baietz, sudistak ginela, Hego Euskal HerrikoakÂ».\nGasteizen 1984 hartako urtezaharretan sortu zen Potato. Bertan gitarra jotzen aritu zen Elena Lopez. Musika afizioa duela aitortu digu, ordea, eta ofizioa kazetaritza, beti ere musikari lotua. Egineko Bat, bi, hiru sailean aritu zen lanean eta gerora Del txistu a la telecaster liburua idatzi du, besteak beste. Musika mugimenduetatik ez zaizkio soilik datuak eta izenak interesatzen, testuingurua, arrazoiak baizik. Â«Euskal Rock Erradikala beste toki askotan eman zen punk fenomenoaren euskal bertsioa izan zen. Punka hiriak ghetto, espekulazio arrabal, bihurtu zirelako sortu zen, industri krisiak, marginazioak, erro faltak bultzatuta. Baina ez zen espontaneoa izan, heretikoen tradiziotik sortu zen, dadaismotik, ekuazionistengandik... Hemen industri krisiak eragina izan zuenÂ».\nIndustri krisiaren ondorioak ez ziren samurrak izan Bilbon. Bertakoa da Loles Vazquez. Nerabe zela, MCD taldean jotzen zuten anaiei esker hurbildu zen punkera. 1980an, latineko klasean zela, Latin hiztegia hartu eta Â«zorrasÂ» hitza begiratu zuen; emaitza: Â«vulpesÂ». Baina 1984rako Vulpes laukotea deseginda zegoen, Madrilen gertatutakoak hondoratuta.\nEmakumeak mugimendu jendetsuan\nMugimendu honek bere bilakera izan zuen. Hasieran Rip, Eskorbuto, Distorsion eta enparauek kutsu politikorik gabe hasi ziren. Baina hamarkadak aurrera egin eta ENAMek mugimendua erakarri zuen. Elena Lopezen ustez Â«musikariek mesede handia egin zioten HBri, baina baita HBk musikariei ereÂ». Aurora Beltranek gogoan du Â«kultur zerbitzu hoberenak eskaintzen zituztenak HBko udalak zirela. Azpiegitura oso onak zituzten, dirua gastatzen zuten horretanÂ». Kontzertuak maiz antolatzeaz gain, doan edo oso merke izaten ziren eta horrek jende asko erakarri zuen. Lou Olanguaren hitzetan, Â«hiruzpalau talde elkartu eta 1.000 pertsona biltzen ziren edozein kontzertutan; taldeen arabera, 3.000 edo 4.000ra ere irits zitekeen. Gaur kontzertu batera joan eta betiko familia biltzen garaÂ». Jendetsuak izateaz gain kontzertu haiek arriskutsuak ere baziren. Musikariei txistua botatzea modan zegoen eta botilak eta latak airean ikustea ere ohikoa zen. Segurtasun neurriak beranduago iritsiko ziren.\nObjektuez gain, publikoaren hitzak ere iristen ziren musikariengana. Ok Korraleko kantariak dionez, Â«niri Ã¦ze ona zauden!Ã† esaten zidaten eta horrek izorratzen ninduen. Nahiago nuke Ã¦ze ondo kantatzen duzun!Ã† esan izan balidate. Ni musika egiten ari nintzen, ez nire gorputza erakustenÂ».\nAurora Beltranek sarritan entzun behar izan du Â«mutil batek bezala jotzen duzu gitarraÂ», neskek gitarra ondo jotzeko gaitasunik ez balute bezala. Â«Kontuan har gaitzaten bi aldiz hobeto egin behar ditugu gauzak eta askotan jarrera zehatz batzuk, maskulinoak, hartzera behartuta egon gara mundu honetanÂ». Tahures Zurdosen azken diskoko liburuxkan Auroraren argazki bat dago, elastikorik gabe jotzen, Bartzelonako KGB aretoan. Â«Izerdi patsetan zaude, gitarrak kalanbrea ematen dizu, zer egin behar duzu? Askoz gehiagotan egingo nukeen, baina ez dut nahi jendeak gaizki interpreta dezanÂ». Urrutira joan gabe, berriki Motorsexek eskainitako kontzertu batean une batez emakume bat gerritik gora biluztu eta horrek hautsak harrotu zituen. Taldekide batek (gizonezkoa bera) kontzertu guztia eman zuen elastikorik gabe, eta horrek ez zuen errakziorik sortu.\nBehin prentsan, Potatori eginiko kritika batean Â«itxura oneko ama batÂ» aipatu zuten. Elena Lopezetaz ari ziren. Â«Kosta egiten zaigu presentzia fisikoaz gain beste gauza batzuk azaleratzea. Horregatik, sarritan Ã¦neska gogorrakÃ† izan gara rockaren munduan egon garenak, gizonek haien parean ikus gaitzatenÂ».\nBaina benetan gaizki pasatu zutenak Vulpeseko kideak izan ziren. Single bat grabatu zuten bi abestirekin: haietako bat Me gusta ser una zorra zen, Iggy Popen abesti baten bertsioa. 1980an sortu zirenetik hainbat kontzertu eskaini zituzten Euskal Herrian inongo arazorik gabe. 1983an, ordea, Carlos Tena Bilbora etorri zen eta bideo bat grabatu zien abesti harekin. Apirilaren 16an bota zuten TVEko Caja de Ritmos saioan. Maiatzaren Lehenean Ã»15 egun beranduago eta ederki pentsatzeko denbora hartuta, berazÃ» Espainiako ABC egunkariak bere azalera eraman zuen talde bizkaitarra, telebistako agerpena eskandalutzat jo eta kantaren hitzak jasoz. Cela, Gala edo Umbral bezalako luma ezagunen erantzuna ekarri zuen horrek. Vulpesentzat ospea eta hondoratzea, dena bat. Â«Hauteskundeak gainean zeuden Espainian eta interes politikoak zeuden tarteanÂ» dio Loles Vazquezek. Diskoa grabatzeko proposamena jaso, baina diskoetxeak kiebra jo eta bertan behera geratu zen. Espainiako Estatuan bira egiteko kontratua sinatu eta ez zen gero bete. Valentzian, kontzertua ordaindu behar zienak diruarekin alde egin eta hondartzan lo egin behar izan zuten itzultzeko dirua lortu arte. Madrilgo Movidako Rock-Ola mitiko hartan Policia asesina abestu eta segurtasunekoek jo egin zituzten. Aldizkarietan biluzik irteteko proposamenak jaso zituzten. Kontzertuak biluzik eskaintzen zituztela ere zabaldu zen... Etxera itzultzean ere bizkarra eman zieten. Â«Euskal Herrian gu Madrilgo Movidara saldu ginela pentsatzen zuten, geure buruak izartzat genituelaÂ». 15 urte zituen Lolesek Me gusta ser una zorra idatzi zuenean. Â«Nire inguruan mutilei ikusten nizkien jarrerak sortzen zidaten hausnarketa baino ez zen. Hori esateko modurik gogorrena hautatu nuen, ados, baina ez zuten ulertu, emagalduak izatea benetan gustatzen zitzaigula sinestu nahi izan zuten. Azkenean, egurra alde guztietatik jaso genuen eta gu neskak izateak eragina izan zuen horretan. Iggy Pop-ek Ã¦zure zakurra izan nahi dutÃ† kantatzen zuen eta telebistako saio berean Siniestro Total edo Paralisis Permanentekoek gauza gogorrak kantatu zituzten. Haiei ez zitzaien ezertxo ere gertatu. Eta egia da probokazioa erabiltzen genuela, baina probokazio sexuala sekula ezÂ». Baina neskak izatearen alde positiboa ere gogoan du: Â«Hasieran lokal bat behar genuen eta iragarki bat jarri nuen aldizkari batean, neskak ginela esanez. Eskaintza berehala etorri zenÂ» dio, barrez. Olanguak ere alde onari heltzen dio: Â«Neska gutxi izanik, rockaren erreginak ginen!Â».\nSerio jarrita, denek onartzen dute, rockaren mundua ez zela bereziki matxista, ez gizartea baino gehiago, behintzat. Eta talentuak, musikari ona izateak, emakumeekiko tratua normaltzea ekartzen duela. Hala ere, urte haietan talentua soberan ez zela onartzean ere bat egiten dute. Hasten ari ziren, bitarteko eta erreferentzia gutxi zituzten eta, gainera, ez zioten kalitateari hainbesteko garrantziarik ematen. Â«Gaur egungo taldeek mila buelta ematen dizkiote garai hartako edozein talderiÂ» Elena Lopezen ustez. Baina, beharbada, gaur egungo talde askori falta zaiena bilatzen zuten haiek: berritzea, amorrua adieraztea, finean jarrera zen garrantzitsua. Kalitatea denborarekin etorri da.\nGarai polita izan zen lau solaskideentzat, salbuespenak salbuespen, galerak galera. Ez da ahaztu behar heroinaren sarraski urteak izan zirela haiek. Punkaren No Future leloa muturrera eramanda bidean geratu ziren haiek iluntzen dute oroitzapen hori. Eta lauek galdu zituzten gertukoak. Loles-ek Lupe ahizpa eta taldekidea galdu zuen duela 11 urte eta iaz bera omentzeko kontzertu batean Vulpes taldea berriro osatu zuten. Hortik sortu zen diskoa grabatzeko aukera, bere garaian itxi gabekoari amaiera emateko ordua. Abenduan, Vulpesen lehen eta azken diskoa izango da kalean. Ezaguna da Aurora Beltranek oraintsu arte Tahures Zurdosen bere bidea egin duela eta Elena Lopezek ere musikari lotua jarraitzen du: XX. mendeko musika herrikoiaren inguruko lan bat egin nahi du. Lou Olanguak taldetxo bat osatua du, lokalean bildu eta jotzen jarraitzeko. Guztia, beste droga bat probatu zutelako. Louren hitzetan: Â«Behin Rock & Rolla probatu nuen eta ez dut inoiz utziÂ».


Arteak inspira dezake zientzia | Bizigiro | Berria\nAitzol Garcia Etxarri, Jose Luis Crespo eta Eduardo Saenz de Cabezon, atzo, Donostian. ANDONI CANELLADA / FOKU Tamaina handiagoan ikusi\n2022ko apirilak 29 - Donostia\n«Zientzia oso sormenezkoa da. Zientzialari bat beste batetik desberdintzen da neurri batean sortzailea denean». Hala esan zuen atzo Aitzol Garcia Etxarri Donostia International Physics Center-eko nano-fotonikako taldeko buruak Crossover jaialdiko Zientzia eta fikzioa: zientzia telesailetan mahai inguruan, Donostian. Bat egin zuten kontzeptu horrekin Eduardo Saenz de Cabezon matematikari eta TVEko Órbita Laika saioko aurkezleak eta Jose Luis Crespo fisikari eta Quantum Fracture zientzia dibulgazioko Youtubeko kanalaren zuzendariak. Eta Crespok hala nabarmendu zuen: «Zientziak fantasiatik hartzen ditu gauzak. Arteak inspiratzen du zientzia».\nYlenia Benito aurkezlearen galderei erantzunez, hainbat zientzia alorretako telesailak aipatu zituzten hiru zientzialariek. Etorkizun distopikoak direla eta, Black Mirror goraipatu zuten. «Telesail horretan ageri diren kontu batzuk gertatzen ari dira jada», esan zuen Garcia Etxarrik. Saenz de Cabezonek ere uste du Black Mirror-en fin aritzen direla: «Zeren esaten duzu: hara, zer gertu gauden horretatik!». Cresporen arabera, superheroien telesail berrietan agertzen diren exoeskeleto batzuk erabiltzen ari dira egun medikuntzan eta armadan.\nBaina Crespok uste du zientzialarien ertz guztiak oraindik ez daudela ustiatuta fikzioan. Eta Garcia Etxarrik argi du egiteko dagoela zientziari buruzko telesail handiena: «Zientziako proiektu batek bere hastapenetik amaiera arte istorio asko ditu. Norbaitek historia osoa garatuko balu fikzio batean, telesail bikain bat egiteko aukera izango luke». Halaber, nabarmendu zuen telesailak erabilgarri izan daitezkeela zientziarentzat: «Ondo legoke telesailak erabiltzea munduari erakusteko zientzian zer lortzen ari garen. Zientzialariok kontatu beharko genuke zertan ari garen».\nSolasaldian behin baino gehiagotan aipatu zuten The Big Bang Theory umorezko telesaila. Zientzialari protagonistak «eszentriko» ageri dira fikzio horretan. Cresporen iritziz, gehiegi: «Zientzialariak gehiegi karikaturizatzen dira». Breaking Bad ere aipatu zuten: Saenz de Cabezonek kontatu zuenez, telesaileko zientzia aholkulariari galdetu zioten ea metanfetamina purua zer koloretakoa zen. «Zuria, oso zuria. Gidoilariek galdetu zuten ea urdina jar zezaketen, eta aholkulariak, baietz». Fikzioa nahi den gisakoa izan baitaiteke. Órbita Laika-ko aurkezleak pozgarritzat jo zuen zientziaz eta fikzioaz halako mahai inguruak egitea: «Gorrotoaren apologiari ezagutzarekin egiten baitzaio aurre».\nJaialdia bihar amaituko da\nCrossover jaialdiak gaur eta bihar izango ditu azkeneko ekitaldiak: gaur, telesailen eta adikzioen inguruan hitz egingo dute Aitor Gabilondok eta Javier Ginerrek. Bihar, azken egunean, 12:00etan, fikzioen umoreaz arituko dira Amancay Gaztañaga eta Mikel Pagadizabal; Gipuzkoan grabatutako telesailak aipatuko dituzte Julian Iantzik eta Lorenzo Mejinok, eta 2022ko uzta aztertuko dute Borja Crespok eta Maina Suchek. Twin Peaks eta The X-files telesailei buruzko solasaldiarekin amaituko da aurtengo Crossover.


CACek plataformei eskatu die desinformazioaren aurka jarduteko | Bizigiro | Berria\nCACek plataformei eskatu die desinformazioaren aurka jarduteko\nEuropako Batzordeak gidalerro berriak onartu ditu albiste faltsuen kontrako kodea indartzeko\nRoger Loppacher Kataluniako Ikus-entzunezko Kontseiluko presidentea, artxiboko irudi batean. CAC Tamaina handiagoan ikusi\nDuela hiru urte, Europako Batzordeak kode bat onartu zuen desinformazioari aurre egiteko praktika egokien proposamen zenbaitekin. Urteotan, ordea, albiste faltsuen auziak kezka gehiago eragin ditu han eta hemen, bai erakundeetan bai gobernuetan. Hala, Europako Batzordeak zenbait gidalerro berri onartu zituen joan den astean, kodea indartzeko. CAC Kataluniako Ikus-entzunezko Kontseiluak garrantzitsutzat jo ditu gidalerro horiek, baina hortik harago joateko eskatu du: Roger Loppacher kontseiluko presidenteak konpromiso handiagoa eskatu die Interneteko plataformei desinformazioari aurre egiteko eta adierazpen askatasuna bermatzeko. Era berean, funtsezkotzat jo du DSA Digital Service Act legea onartzea, plataforma handientzako beste arautegi bat ezarri ahal izateko.\nEuropako Batzordearen gidalerro berrien artean, parte hartze handiagoa eskatzen zaio enpresa bakoitzari. Konpromisoak egokitu egin beharko ditu enpresa bakoitzak, dagokion dimentsio eta tipologiaren arabera. Beste gidalerro garrantzitsu bat desinformazioa desmonetizatzea da —Kataluniako Ikus-entzunezko Kontseiluak horretarako proposamenak egin daitezela eskatu du—. Europako Batzordearen arabera, plataformak eta publizitate agenteak arduratu egin behar dira desinformazioaren finantzaketarekin; ekinbideen artean dago desinformazioa sustatzen duten iragarkiei buruzko informazioa ematea.\nKodea udazkenerako eguneratuko du Europako Batzordeak. Eta gidalerroen artean aipatu du kontu faltsuen, manipulazio kanpainen eta bot deiturikoen (adimen artifizialeko robotak) kontrola areagotzea. Halaber, funtsezkotzat jo du erabiltzaileek gero eta tresna gehiago izatea albiste faltsuak zein diren jakiteko eta desinformazioa salatzeko.\nKode berriak datuen egiaztatzaileen arteko elkarlan handiagoa aurreikusten du, eta horrek garapena izatea Europako Batasuneko herrialdeen eta hizkuntzen artean. Jarraipen eremu bat ere sortu nahi du Europako Batzordeak, plataformen ekinbideen emaitzak neurtu ahal izateko.\nKataluniako Ikus-entzunezko Kontseiluko presidente Roger Loppacherren iritziz, pandemia garaian argi geratu da albiste faltsuak «benetako mehatxua» direla adierazpen eta informazio askatasunarentzat, eta ohartarazi du neurriak «lehenbailehen» ezarri behar direla. Kontseilu horrek desinformazioaren inguruko zazpi txosten landu ditu azkeneko urteetan —pandemia garaian egin dituzte azkeneko lauak—.\nKontseiluak EduCAC programa abiarazi zuen 2018-2019ko ikasturtean, Generalitateko Hezkuntza Sailarekin lankidetzan. Ikastetxeei eta familiei zuzendua dago. Egitasmoko materialek aukera ematen dute ikus-entzunezkoen askotariko gaiak aztertu eta albiste faltsuak antzemateko.


Sestaoko Merkatarien Elkartea - Ezkerraldenda\nGran Via, 1 – 1º Dcha. -Sestao\n– 663 095 895\nGaur egun, elkartea 108 bazkidek osatzen dute, nahiz merkatariza sektorekoak, nahiz ostalaritzakoak eta zerbitzukoak.\nElkartearen Helburuak: Elkartearen xedea Sestaoko merkataritza dinamizatzea da. Hori lortzeko ekintza ezberdinak antolatzen ditu.\nElkarteak antolatutako ekintzak:\nOngintzazko ekintzak. Lortutako etekinak elkarte kulturalei edota herriko kirol klublei emanez.\nErakuslehio lehiaketak, Pintxo lehiaketak…\nAratusteetan koadrileei sari bat ematen die.\nPromozionatzeko eta dinamizatzeko kanpainak. Udaberri-uda sasoian eta Gabonetan pagotxa-feriak, azokak, desfileak, deskontu txartelak eta abar antolatzen ditu.\nElkarteak ordainketak egiteko “Tarjeta Sestao” erabiltzea bultzatzen du. Txartel honek onura eta abantaila asko ekartzen ditu eta, era berean, bezeroak fidelizatzen ditu eta saltoki gune handietatik bereizten gaitu.\nElkarteak Sestaoko udalerriak antolatutako kirol eta kultura ekintza askotan parte hartzen du. Gainera,elkartea eskualdeko beste elkarteekin harremanak estutzeko asmoz Ezkerraldenda Federazio barruan dago.


Sorginak eta sua, festaren protagonistak | El Diario Vasco\nAlto-urolaSorginak eta sua, festaren protagonistak\nSorginak eta sua, festaren protagonistak\nGau magikoa. Bizilagun taldea suaren inguruan. / ITSASO A.B.\nIsatsen koreografia, afari herrikoia, sorginen dantza eta suaren pizteak osatu zuten San Joan bezperako ospakizuna\nMIRYAM GALILEAITSASO. Martes, 25 junio 2019, 07:29\nLarunbata arratsaldean hasi ziren prestaketa lanak Itsason, sua zein lekutan egin behar zuten erabaki eta herritarrek iganderako guztia prest utzi zutelarik.\nEguna iritsi eta igandean arratsaldean, sorgin dantzaren entsegua egiteko elkartu ziren herriko gazteak plazan, honi esker ondoren festan ikusiko zenearen aurrerapena bertaratutakoei eskaini zietelarik.\nHerri, baserri, auzo, kale... San Joan bezpera era askotan ospatzen da eta igandean arratsaldean ke hariak ikusten ziren nonahi, zeruko bidea hartzen, inguruetan.\nAlegitik Itsasoko herrigunera su txikiak agertzen ziren arratsaldean sakabanatuta, San Joan bezperako ohiturari jarraituz. Herrira iritsi eta plaza ondoko aparkaleakuan egurrez osatutako menditxoa zegoen, sua gauean pizteko prest.\nAzken urtetan egin izan duten bezala, oraingoan ere isats erratzen koreografiak ireki zuen San Joan bezperako egitaraua, ondoren afari herrikoia hasi zelarik.\nGehienak ostatu barruako jatetxean afaldu zuten eta gaztetxoak berriz plazan kokatutako mahaietan egokitu ziren; guztira 66 lagun elkartu ziren igandean San Joan bezperako ospakizunean parte hartzeko.\nAfaltzen amaitu eta gaueko 22:00etan kanpaien hotsak zabaldu zuen sua pizteko deia herrian. Ordu erdi beranduago suaren inguruan elkartu ziren herritarrak eta aurtengoan 'Erre zenituzten' dantza ere eskaini zuten gazteek, festa alaituz.


Santa Ageda bezperan, hots Hendaian, hotz karrikan, zotz mihian\nPosted in (H)endaika, Bertsolaritza, Historia\nTradizioa traditu gabe edo errotik tradituz, hamaika hendaiar jalgiko gira karrikara iluntzean. Batzuk tokikoak, bestetzuk adoptatuak, Sinestunak batzuk, akastunak bestetzuk. Hamaika ez ezik, hamalau ere bai. Dakienak bat-batean kantari, eta aski iaioa ez denak hamalau kopla galtzarbean! Honatx: 1- Arratsalde on jaun andereok otsailaren lauean ohitura zaharra gorde nahi dugu bere sasoi onenean 2- Hainbat mendeko usadioak oraindik irauten du ta kopla kantari etxerik etxe makila...\nOne: iraganean, autobideetako zubietan: Freedom freedom for the basque prisioners edo antzekoak irakurri izan ditut/ditugu. Two: Iparragirre kalean (Urretxu) gindoazen, asteburuon, eta Peio Free eslogana irakurri (ge)nuen paskin batean. – ¿Qué es Free?, galdetu zuen gure artean zihoan adineko pertsona batek. Three: Euskal Selekzioak eta Kataluniakoak lagunarteko partida jokatu zuten abenduan. Euskal selekzioko jokalarien pankartaren lemak honela zioen: One country, one team. (Ohar one:...\nHerriak bizi behar du (IK)\nBart eman zuten Baionako L’Atalante aretoan Génération des autonomistes basques dokumentala. Ezin bertaraturik, astelehenean FR3 katean eman zutena grabatu eta oraintxe ikusi berria naiz. Artean, IK fenomeno politikoari eta ekitaldiari buruzko informazioa xehe zabaldu du Pello Zubiriak (halaber, dokumentala heldu den larunbatean emanen dute berriz ere FR3n). Zirt eta zart, dokumentalak utzi didan hainbat aburu eta burutapen: – Zorionak eta mila esker Sylvie Garat egileari. Arrazoiak...\nBuenaventura Durruti anarkistaren peskizan abiatu ginen udaberri aldean, haren leinuko Xabi Martin bizkaitarra eta Xabier Elosegi gipuzkoar-lapurtarrarekin batera. Hainbat gutun trukatu genituen eta zenbait txango egin ere anartean. Udaldi hondarrean, ostiral honetan, argitaratu dugu bilaketak emandakoa. Leinu baten zuhaitz genealogikoak ale elemenia ematen du. Kazetari honek ale anitz eta nasai jaso zituen, baita, maleruski, zenbait ale –izen, datu eta data batzuk– nahasiak eman...\n– Elizak erantzukizun handia izan zuen Zamorako kartzelan gertatuaz, ez zen Estatuaren kartzela soilik, Elizaren Konkordatua ere partaide izan zen. Horra Jon Etxaberen esana. Etxabe Garitazelaia, bigarren abizena emana oraingoan, ama gogoan. Hunkigarria da berarekin berba egitea. 80 urte luze beteak eta bere espiritua bizi-bizirik antzematea. Zamorako kartzelan sartu aurretik pertsona ikasia zen, baina bertako esperientzia ere aberatsa izan ei zen, aberats bezain gogorra: – Hasieran ez...\n2 / 7«Aurrekoa1234Hurrengo»


“Zuek bultza hortik, eta guk hemendik tira” – Blagan\n“Zuek bultza hortik, eta guk hemendik tira”\nUda igaro den honetan, eta horrekin batera ikasturte berria hasi dugularik, oso aproposa iruditu zait gure herriko gazte/ikasleen inguruan aritzea. Baina oraingo honetan, neure buruaz pixka bat aspertuta edo, mezulari huts izatera mugatuko naiz, nire iritziak hilero jasaten baitituzue, eta irakurleek ere ziur aski izango duzue haize freskoaren beharra.\nHona ekarri dudan testua Pako Agirrek idatzia da, une jakin batean barne-barnetik ateratako adierazpen hunkigarria. Antza denez, gutun hau Talaia Institutuko arduradunei eman zien, eta hauek, berau irakurritakoan, guraso guztiei zabaltzea erabaki zuten. Hain zuzen ere, guraso horietako baten bidez heldu da nire eskuetara, eta Pakoren baimenarekin ekarri dut hona, “harekin egokien iruditzen zaizuna egiteko”.\nGauzak horrela, hemen behean duzue testua. Ziur nago adierazpen itxuraz xume baina zintzo eta zuzen honek, era batera edo bestera, ez zaituztela indiferente utziko.\nHortaz, goazen harira! Honatx gutuna:\nJaun-andre estimagarri horiek:\nLehenengo eta behin, gutun honekin esan nahiko nizueke ez nukeela kritika suntsitzailea egin nahi, eraikitzailea baizik, ez bainaiz nor besteen lanetan sartzeko. Baina norbaitek bihotzean min sumatzen duenean sendagilearena jo behar duela uste dudanez, zuengana jotzen dut, zuek ere baitzarete, kasu honetan, sendagileak.\nHirurogei eta hamar urteko pertsona naiz, hondarribiarra, gurasoengandik ikasi nuen euskara, eta hain maite dut nire hizkuntza non, orain, lan-erretiroa hartu ondoren, hobetzeari eman diodan.\nNeure buruaren aurkezpena egin ondoren, harira joan nahiko nuke.\nJoan den astean, ez dakit zein egun zen, goizeko hamaiketan Butron pasealekutik nenbilela, Institutuko gazte andana ikusi nuen. Taldetan banaturik zeuden, eta «ginkana» joko batean edo zebiltzan. Hurbiltzen nindoala, batzuk gaztelaniaz zebiltzala aditu nuen. Ziztada sumatu nuen bihotzean. Aurrera jo, eta hurrengoak berdin ari zirela, eta hurrengoak eta hurrengoak ere bai. Ziztada infartua bilakatu zen.\nPentsatzen jarri nintzen, batzuetan hori ere egiten baitut, eta neure buruari galdetu nion: Zer egin diagu gaizki? Zertarako balio izan dik urteetan zenbait jendek egindako lana? Zerbait lortu al diagu? Erantzunik gabeko galdera asko, gehiegi, agian.\nHasieran esaten nuen ez nuela kritika suntsitzailea egin nahi, eraikitzailea baizik, eta hala da. Badakit eskolak ezin duela hau konpondu, ez, behintzat, bakarrik eskolak. Badakit etxekook ere egin, eta ekin behar dugula, baina, bien bitartean, honela gaude; Francok berak suntsitu ezin izan zuena, guk geuk suntsituko dugu.\nEz dakit zer egin dezakezuen zuek; nik zer egin dezakedan badakit, eta egingo dut, ez dudarik izan.\nZuek bultza hortik, eta guk hemendik tira, ea denon artean kapaz garen egoerari buelta emateko.\nMila esker zuen ulertzeagatik, eta barkatu zerbaitetan faltatu izan badut.\nEman dizue zer pentsatua, ezta? Niri bai, eta bereziki azpimarratuko nuke, etsipenetik sortzen bada ere, batez ere mezu itxaropentsua dela Pakorena. Izan ere, etsipenari aurre egiteko modu bakarra, bizinahia galdu ezean behintzat, gauzak alda daitezkeela pentsatzea baita: ezina ekinez egina, alegia. Eta hortxe dago hitz gakoa, nire ustez: “ekinez”. Aurten badugu ekiten hasteko aukera paregabea: Euskaraldia, gure hizkuntza ohiturak aldatzeko ariketa.\nBeraz, badakizue, “zuek bultza hortik, eta guk hemendik tira”, eta ziur denon artean kapaz izango garela egoerari buelta emateko. Besterik ez da behar: ekin eta aurrera!\nEneko Oiartzabal Gerriko (baina Pako Agirreri esker!)\nHondarribia aldizkarian 2018ko irailean argitaratua\nArgitaratze-data 2018-09-25 2018-09-25 Egilea BlaganKategoriak Iritziak eta artikuluak, Sailkatu gabea\nIruzkin bat ““Zuek bultza hortik, eta guk hemendik tira”” sarreran\nBeti jo ta ke! Beti aurrera Pako! MXK\nAurrekoa Aurreko sarrera: Mendi irteera berezia ikasturtea abiatzeko\nHurrengoa Hurrengo sarrera: “Lurraldea eta Herria” liburuaren aurkezpena


BERRIA:HIESA. PREBENTZIOA Alertan segitzeko 143 motibo – Euskal Herriko Gay-Les Askapen Mugimendua\nYou are here: Home / Kategoria barik @eu / BERRIA:HIESA. PREBENTZIOA Alertan segitzeko 143 motibo\nBERRIA:HIESA. PREBENTZIOA Alertan segitzeko 143 motibo\n18 azaroa, 2014 /in Kategoria barik @eu /by Editorea\nOsakidetzak plan bat hasi du sexu transmisio bidezko gaitzen kutsatzeak %10 urritzeko.\nGIB kasu berriak urritu egin dira garai batetik, baina adi segitu behar da.\nHerenek ez dakite kutsatuta daudenik\nHainbat pertsona, hiesari buruzko informazioa zabaltzeko mahai batean, Bilbon egindako ekitaldi batean. JON HERNAEZ / ARGAZKI PRESS\nHiesaz ez da garai batean bezain usu hitz egiten. Baina badira motiboak. 2013an, esaterako, 143 pertsonari eman zien Osakidetzak albistea: «Kutsatuta zaude».Garai batetik nabarmen urritu da kasu berrien kopurua —gutxieneko historikoa da infekzio berrien erregistroa hasi zenetik, hots, 1997tik—, baina osasun publikoko arazo bat da oraindik ere GIB birusa. Ezagutzen diren kasuengatik eta ezjakintasunaren gerizan daudenengatik. Osakidetzaren arabera, kutsatutako 7.500 lagun daude egun Araba, Bizkai eta Gipuzkoan; 5.500 birusaren kontrako tratamenduak hartzen ari dira, eta beste askok —«herenek», Daniel Zulaika EAEko hiesaren kontrako planeko koordinatzailearen arabera— ez dakite kutsatuta daudenik. Horregatik, 2018ra bitarteko plan bat abiatu du Osakidetzak, helburu jakin batekin: %10 urritu nahi ditu sexu transmisio bidezko infekzioak.\nGIBaz aparte plana ardazteko kezka iturri izan dira beste hainbat eritasun; bereziki, sifilisa eta gonokozia. Bilbon plana aurkezteko egindako ekitaldian, atzo, Zulaikak esplikatu zuen eritasun horietako asko erietxe pribatuetan artatzen direla eta ez direla Osakidetzara heltzen: baina gora doaz. Osasun zerbitzu publikoan, esaterako, 40 sifilis kasu tratatzen dituzte urtean; 140 gonokozia. «Azken urte hauetan ugaritzen ari dira, eta ez dago beherakadarik», ohartarazi zuen Zulaikak. Bi infekzio horiek, gainera, lotuta daude GIBarekin: behin horiekin kutsatuta egonda, handitu egiten da GIBaz kutsatzeko arriskua. Horregatik, oro har, GIBak eragindako infekzio berriak %10 urritzeaz gain, hona 2018rako jarritako gainerako helburuak. Ahal bada, %10etik gorako beherakadak lortzea da asmoa. GIBaren diagnostiko berantiarren tasa, esate baterako, %30 txikitu nahi dute, eta adierazitako sifilis eta gonokozia kasuak %30 murriztea da jarritako jomuga.\nLau ildo estrategikotan antolatu du Osakidetzak plana helburu horietara iristeko; sei helburu eta 40 jarduera gomendio lortzera bideratuta daude. Planaren helburuetako bat izango da gizarteko hainbat sektoretara iristea, ikusten baitute kalteberagoak direla GIBaren aurrean. Zerrendatu dituzte talde horien artean, esaterako, harreman homosexualak dituzten gizonak; kasu berrien %55,9 babesik gabe izandako gizonen arteko harreman homosexualen bidez kutsatzen dira. Eta, halaber, aintzakotzat hartu dituzte baldintza zailetan bizi diren hainbat gizarte kolektibo: hala nola prostituzioan ari diren pertsonak eta preso daudenak.\nJon Darpon Osasun sailburuak onartu zuen sexu transmisio bidezko kasu berri asko talde horietan izaten direla eta ez dela erraza izaten maiz horiengana taxuz iristea, ez prebentzio mezuak zabaltzeko, ez arta egokia emateko ere. Adierazi zuen ez duela hiesak garai bateko larritasunik, baina ataka aski zailean daudela oraindik ere haren kontra egiteko plangintzak landu eta ezartzeko orduan. «Infekzioa ez da guztiz desagertu, eta biztanle multzo batzuengana iristea gehiago kostatzen zaigu».\nDaniel Zulaikak lehendik ere usu utzi du agerian gay kolektibora heldu eta prebentzio mezuak aparteko indarrez zabaltzeko asmoa; eta zailtasuna. Atzo, berriro: «Ez da erraza kolektibo horrengana iristea». Errazagoa izango delakoan, kolektiboaren alde lanean diharduten gobernuz kanpoko erakundeen bidez bideratzen dituzte kanpainak. «Funtsen %40 horientzat doaz». Eta saiatzen dira infekzioen gaineko arriskuaz abisu ematen usu bisitatzen dituzten aisialdi gune eta topalekuetan. Interneten ere aparteko ahalegina egiten dute: «Asko erabiltzen dute beren artean harremanetan jartzeko, bikotekide bila aritzeko, eta gu ere prebentzio estrategia berriak lantzera eraman gaitu horrek». Plan estrategikoan zerrendatu dituzten neurrien artean, besteak beste, era horretako ahaleginak indartzea proposatu dute, eta, era berean, GKEetan lanean ari den ekintzaileen trebakuntza hobetzea jendearengana hobeto iristeko. GIB kasuetan nola, sifilis kasuetan ere goi-goian daude harreman homosexualen bidez kutsatutakoak: %70 era horretan kutsatutakoak dira, hain justu.\nPlan estrategikoan hizpide dute botiketan GIBaren testak egiteko abian dagoen programa sustatu eta indartzea ere. Daniel Zulaikaren arabera, zinetan egokia da jardunbidea. Araba, Bizkai eta Gipuzkoako 50 botikatan dago egun test horiek egiteko aukera, eta jendeak jotzen du horietara. «Era horretako 17.000 test egin dira». Zulaikak emandako datua da. Eta balorazioa oso ona egin du: «Benetan tresna egokia da botika batera joan eta, era anonimoan, GIBa duzun jakin ahal izatea; inork positibo edo negatibo eman duzun jakin gabe». 15 minutu behar izaten dute erabiltzaileek GIBa duten jakiteko, eta aski izaten dute behatz batean ziztada bat egitearekin. Datu pertsonalik ez dute eman behar izaten egiten dutenek, eta prebentzioan ari direnen arabera, baliabide oso ona dira. Hainbat gobernuz kanpoko erakundek ere badute test horiek erabiltzeko aukera, eta osasun zerbitzuaren asmoa da, oro har, baliabide horiek ezagutarazten jarraitu eta erabilera sustatzea.\nPrebentzioaz gain, planean sustatu nahi dituzte kutsatuen bizi-baldintzak hobetzeko hainbat proposamen ere. Osasun zerbitzuetan eragin nahi dute: izan ere, zenbaitetan GIBaz gain osasun arazo gehiago izaten dituzte kutsatuek —asko hitz egin da azkenaldian, esaterako, C hepatitisaz—, eta horrek aparteko arazoak eragiten dizkie. Eta gizartean ere eragin nahi dute: haren beldur eta bidegabekeriei aurre egiteko, batez ere. «GIBarekin lotutako estigma eta bazterkeria ez dira iraganeko arazoa», onartu du Darpon sailburuak.\nIngurumari zaila dela onartuta, hainbat neurri ebatzi dituzte gobernuz kanpoko erakundeekin lantzeko, eta bazterkeria arriskuan dauden pertsonak «ahalduntzeko». GIBdunen tratu berdintasuna lortzea da helburua, eta kutsatuei horretarako behar dituzten baliabideak ematea. Osakidetzako buruek nabarmendu dute Hiesaren Espainiako Diziplinarteko Elkarte Seisidaren urteko biltzarra Donostian izango dela aurten, maiatzean. Nahi dute aukera baliatzea GIBaren gaia berriro ere mahai gainean jartzeko. Lehenbiziko lerroan. Inoiz ez baita aski. «143 kasu berri iaz», oroitarazi zuen Darponek. «Jarraitu behar dugu alertan. Etengabe».\nhttps://ehgam.eus/wp-content/uploads/2020/05/logo-275.png 0 0 Editorea https://ehgam.eus/wp-content/uploads/2020/05/logo-275.png Editorea2014-11-18 11:32:502014-11-18 11:32:50BERRIA:HIESA. PREBENTZIOA Alertan segitzeko 143 motibo


«Itsaso toki zoragarria da mendian ibiltzeko»\n02 urria, 2020 Kate Motzean 507\nBerni Altuna Legorretan jaio zen eta Itsasora ezkondu zen. Bertako ostatuko arduraduna izana da eta baita Urretxuko arraindegi batean lan egindakoa ere. Erizain laguntzaile ikasketak egin zituenez, Segurako adinekoen egoitzan lan egin zuen. Ondoren, oposaketak egin zituen, eta egun, Donostiako Ospitalean lan egiten du.\nMendian ibiltzea. Ia egunero Kizkitzara edo Mandubiara joaten naiz. Batzuetan Atxurtzara ere bai. Itsaso toki zoragarria da mendian ibiltzea gustatzen zaionarentzat.\nOgi xigortua kafesnearekin.\nHandia. Hainbat eszena Itsason grabatu zituzten.\nBenito Lertxundi asko gustatzen zait. Eta oso Egan zalea izan naiz.\nTxoria txori. Oso polita eta sakona da.\nIa beti Portugalera joaten gara. Dagoeneko nahiko ondo ezagutzen dugu. Aurten Aveiron egon gara. Portugaleko Venezia deitzen diote.\nEdozein tontakerik. Oso irribartsua naiz.\nItsasoko alkate bazina, zer egingo zenuke?\nOstatuari logelak jarriko nizkioke eta parke txiki bat egingo nuke haurrentzat.\n« Lanean ere emozioak puri-purian


barren.eus - Bisita gidatua eta solasaldia Mendia Emakumetasunetik argazki erakusketan barneratzeko\nMartxoak 8aren harira Emakumearen hilabetea antolatu dute herriko eragile desberdinek, eta hainbat ekitaldi antolatu dituzte emakumeekin lotuta. Horietako bat da Mendia Emakumetasunetik argazki erakusketa. Jon Martinez Ibarraren lanekin osatutako erakusketa martxoaren 13ra arte egongo da ikusgai Kultur Etxeko erakusketa gelan.\nArgazkilariaren berbetan, ez da justizia sozialeko proiektu bat, ezta diskurtso feminista bat ere; mendiko kiroletan emakumeen presentzia ikusarazteko modu bat baizik. Mendiko kirolena "ia beti irudi maskulino batek ordezkatzen duen mundu bat" dela dio Jon Martinez argazkilariak. Bere ustez, emakumeak mendian egotea normala da, eskalada, alpinismoa edo mendiko eskia praktikatzen baititu haiekin. Elkarbizitza horretatik eta emakumea bigarren mailan uzten zela ikustetik sortu zen proiektu honen ideia. Ez bakarrik existitzen direla erakusteko, baizik eta, protagonistak izateaz gain, batzuk erreferenteak direla erakusteko. Ezagutzen ez den egia eta errealitatea erakustea da Mendia emakumetasunetik erakusketaren helburua.\nBisita gidatua eta solasaldia, eguenean\nArgazkietako zenbait protagonistek (Sonia Casas, Ane Hernani eta Oihana Azkorbebeitia) bisita gidatua eta solasaldia emango dute, martxoaren 10ean, 19:00etan. Sarrera librea izango da, eta antolatzaileek parte hartzera gonbidatu dituzte herritarrak. Haizea Emakume Taldeak antolatu du erakusketa beste hainbat eragileren laguntzarekin.


Nazioarteko topaketa Donostian: Hizkuntza gutxituen erabilera soziala aktibatzen Sustatu.eus - Teknologia albisteak\nNazioarteko topaketa Donostian: Hizkuntza gutxituen erabilera soziala aktibatzen\n2019-10-16 : 08:28\n"Hizkuntza gutxituen erabilera soziala aktibatzen" izenburupean, bi eguneko jardunaldi bat izango da Donostian urriaren 17an eta 18an: NPLD-Coppieters Campusa. Hizkuntza komunitate hauetako kideak elkartuko dira Miramar Jauregian: katalana, friulera, frisiera, galesera, galegoa, ladinoa, bretoiera, suediera, irlandera eta euskara.\nHiru saio monografiko izango dira topaketaren ardatza, hiru hizkuntza-komunitate handienen hiru esperientzia aztertzeko.\nLehen kasua, euskaldunona, Euskaraldia aurkeztu eta aztertzeko izango da, ikuspuntu ezberdinetatik: proiektuaren oinarri teorikoa, diseinua eta metodologia, komunikazioa, koordinazioa, etab.\nBigarren saioan, katalana izango da aztergaia, batez ere, negozioen munduan duen erabilera, zenbait esperientziaren berri emanez: Emmarca’t ekimena (marketinera zuzenda), OfferCat indikadoreen sistema, eta denda txikietan katalanaren erabilpena areagotzeko plana.\nGalestarren gai monografikoa familiaren barneko transmisioa izango da. Familia barnean ematen diren aktibazio esperientziak aurkeztuko dituzte, belaunaldi ezberdinen artean hizkuntza transmititzeko orduan.\nHemen egitarau ofiziala, ingelesez.\nAntolatzaileak dira Hizkuntza Aniztasuna Sustatzeko Sare Europarra, NPLD (Network to Promote Lingüistic Diversity), zeinaren parte den Eusko Jaurlaritzako Hizkuntza Politikarako Sailburuordetza; eta Coppieters Fundazioa, erakunde europeista bat. Bigarren urtea da biltzar hau egiten dutela, lehena iaz izan zen Friuli eskualdean, Italian (hau ilustratzeko argazkia iazko bilkurakoa da).


Badakigu zerua irakurtzen? — Gaztezulo\nBadakigu zerua irakurtzen?\nBadakigu zerua irakurtzen? https://www.gaztezulo.eus/albisteak/badakigu-zerua-irakurtzen https://www.gaztezulo.eus/albisteak/badakigu-zerua-irakurtzen/@@download/image/59p48-1.jpg\nNori ez zaio gertatu, mendi-ibilaldi batean edo eskiatzen ari dela, laino beltz izugarriak gerturatzen ikusi eta etxera korrika abiatu beharra? Lainoen itxuraz eta garapenaz ariko gara gaurkoan, hurrengo mendi ibilaldian ekaitzak harrapa ez gaitzan.\nEguraldi onarekin joan ohi gara mendira, eta gehientsunetan, lurrera edo arkaitzei begira ibiltzeko ohitura dugu. Baina, tamalez, beste gauza batzuekin ere ohitu gara: izan ere, zenbatetan ez ote dugu entzun, Aralarren, Prinioetan edo beste mendikateren batean, behe lainoak eskarmentudun mendizale batzuk ustekabean harrapatu zituenekoa, eta oso larri ibili zireneko istorio hura\nHorrexegatik, lainoen itxura eta garapena aztertuko ditugu gaurkoan; horrelako ezbeharrak ekidin daitezkeelako, edo ahalik eta gehien gutxitu, behintzat. Baina horretarako, behar-beharrezkoa da eguraldiari erreparatzea.\nMendian gabiltzanean, eguraldia da kontuan hartu beharreko aldagaietako bat. Mendian, orografiaren ondorioz, atmosferaren egoera ezegonkorragoa da; beraz, ezustekorik izan ez dezagun, komeni da eguraldiari buruzko gutxieneko ezagutza izatea. Erreportaje honetan ez ditugu sekretu guztiak argituko, gai zabala eta zaila baita, baina, zuen jakin-mina pizten eta zeuen kabuz zer edo zer ikas dezazuen saiatuko gara.\nKomunikabideetatik eguraldiari buruz jasotzen dugun informaziotik, zein alderdiri erreparatu behar diogu zehatz mehatz? Adibidez, nahikoa al da eguraldi ona izatea, mendira lasai joateko? Ez bada, ez da horrela: datozen orduetan etor daitezkeen fronteen berri izatea ere komeni zaigu.\nMendian, batik bat, eguratsaren bi egoera dira arriskutsuak. Batetik, fronte batek bat batean harrapatzen gaituenean eta euriak blai uzten gaituenean, eta bestetik, behe lainoak inguratzen gaituenean. Bigarren kasu hau, fronte baten aurrean gaudenean gertatu ohi da.\nFronteak binaka iritsi ohi dira euskal lurraldeetara: lehenik, fronte beroa heldu ohi da, eta ondoren, fronte beroa igaro eta egun lasairen bat igaro ostean, fronte hotzak jaten gaitu. Badakigu antizikloiak eta borraskak zer diren, baina horrekin batera, garrantzitsua da fronte beroen eta hotzen arteko ezberdintasunak ezagutzea, eta hauek iritsi aurretik emango dizkiguten pistak igartzen jakitea.\nEguraldi-mapetan, fronte beroak marra eta borobil-erdi gorriez marraztu ohi dira. Fronte hotzak, aldiz, marra eta hiruki urdinez irudikatzen dira eguraldi-mapetan. Fronte hauek, modu bateko edo besteko jokaera eta garapena izaten dute. Hala, komunikabideetatik jasotako informazioan akatsen bat izan bada, erraz igarri ahal izango diogu mendian bertan, eguraldia aldatu aurretik zer egin erabakitzeko.\nEsaterako, komunikabideek fronte beroa iragarri ondoren, mendian lainoek beste zerbait erakustea gerta daiteke. Informazio horren arabera, euria egin aurretik zenbat denbora dugun jakin ahal izango dugu.\nZeruan laino fin, zuri eta garai gutxi batzuk agertzen direnean, fronte beroaren lehen pausoak izan daitezke. Lehen pauso honi, laino geruza trinko batek jarraitu ohi dio fronte beroetan. Geruza trinko hau oso erraz identifika daiteke: lainoek zisku itxurako eraztuna osatzen baitute eguzkiaren inguruan. Geruza hau agertzen denean, euria egin aurretik, 10-15 orduko tartea izango dugu gutxi gorabehera.\nOndoren, lainoak zabalago, grisago eta opakuago bilakatzen dira, eta itxura hori hartu ondoren, 5-6 ordu izango ditugu euri-lainoak agertu eta busti-busti eginda geratu aurretik. Azkenik, euri-laino handi, zabal, gris eta baxuak agertzen dira, eta horrek esan nahi du euri jasak izango ditugula ordu batzuen ondoren. Fronte beroa igarotakoan, kontuan hartu behar da eguratsean hezetasun handia geratuko dela, eta ikusmen txarra izango dugula mendian. Beraz, galtzeko arriskua izango dugu.\nFronte beroaren ondoren iritsi ohi da fronte hotza; beraz, hezetasun handiko eta ikuspen txikiko egoeran egongo gara. Fronte hotzaren lehen keinua haizearen aldaketa izan ohi da, hego-ekialdetik indartsu jotzen hasten baita. Une horretan, pixkanaka, ostertzean dilista itxurako laino txikiez betetzen da zerua, eta jarraian, euri laino handi eta baxuak sartzen dira. Fronte honek arrisku ugari ekarri ohi ditu. Alde batetik, lehen aipatu bezala, behe lainoa eta bat bateko euri jasak etorriko zaizkigu. Bestalde, fronte hotza izanik, udan kazkabarra edo txingorra ekar dezake; eta neguan, elurra.\nMendira goazenean, eguraldiaren informazioa eskuratzea eta informazio hori tentuz begiratzea da garrantzitsuena. Era berean, aintzat hartu behar da mendirako eguraldi-informazio espezifikoa. Mendian lainoak harrapatuz gero, badakizue: lehenbailehen aterpea bilatu, eta sakeleko telefonotik larrialdietara deitu\njoango zaizkizue bila!\nMendian izango den eguraldiaren informazio zehatza eskuratzeko.\n-Aragoiko Pirinioak (Huesca) 906-365322\n-Euskal Herria (Gipuzkoa) 906-365320\n-Euskal Herria (Nafarroa) 906-365331\n-Katalunia (Lleida) 906-365325\n-Katalunia (Girona) 906-365317\n-Andorra (Gazteleraz) 07-376-848852\n-Frantziar estatua 36-68-02+(departamenduko zenbakia)\nhttp://basque.wunderground.com/ www.euskalmet.net (Euskal Herri osorako aurreikuspenak)\nwww.meteofrance.com (frantziar estatua)\nwww.canalmeteo.com (iberiar peninsula)


Zientzia Sustatu.eus - Teknologia albisteak\nBihar, larunbata, maiatzak 11, Elhuyar Zientzia Azokaren festa Bilbon\n2019-05-10 : 13:19\nAurtengo Zientzia Azoka jaia maiatzaren 11n izango da, Bilboko Plaza Barrian. DBHko eta batxilergoko 32 ikastetxetako gazteek osatutako 90 proiektu aurkeztuko dira Plaza Barriko arkupe eta erdigunean. Euskal Herriko ikastetxeetako gazteez gain, Galiziako, Kataluniako eta Portugaleko taldeak ere izango dira. Zientzia-proiektuak eta proiektu teknologikoak lantzen aritu dira ikasturtean zehar, eta horiek erakutsi eta azalduko dituzte.\nElhuyarrek komunikazioan aditua behar du\n2019-05-03 : 16:54\nElhuyarrek bere lantaldea indartzeko komunikazioan aditua den pertsona bat behar du. Funtzioak:\nKomunikazio-estrategia gidatu eta koordinatu (Korporatiboa diseinatu eta garatu, eta unitateen komunikazioa gidatu eta koordinatu)\nKomunikazio-kanal orokorrak gidatu (webgune korporatiboa, sare sozialak...)\nMaiatzaren 11n, Zientzia Azoka festa Bilbon #zientzia\n2019-04-30 : 11:21\nTeknopolis: Diesela eta gasolina, aurrez aurre\n2019-04-09 : 09:33\nAzken aldian geroz eta zorrotzagoak dira autoen emisioen mugak, eta ohiko albisteak dira hiriburuetan hartzen dituzten neurriak trafikoaren kutsadura murrizteko , diesel autoei sartzen galaraztea adibidez. Baina diesela dioten bezain txarra da? Etorkizunean debekatu egin beharko lirateke erregai-motorrak? Ala fabrikatzaileak legedia betetzeko gai izango dira motorren teknologia hobetuz eta filtroak erabiliz?\n2019-04-11 : 09:50\nNola atera argazki bat, definizioz hautemanezina denari? Hau da zulo beltzaren definizioa, Elhuyar ZTH Hiztegi Berrian: bertatik ez materiari ez argiari irteten ez uzteko adinako eremu grabitatorioa sortzen duen gorputza. Horren arabera, ezin zaio argazkirik atera. Alabaina, zulo beltz baten irudia erakutsi du, lehen aldiz, EHT (event horizon edo gertaeren muga) teleskopioko lantaldeak; M87 galaxiaren zulo beltza, hain zuzen. Zehazki, M87 galaxiaren zulo beltza erakutsi dute. Galaxia hori Lurretik 55 milioi argi-urtera dago, Virgo galaxia-kumuluan. Haren zulo beltzak Eguzkiak baino 6.500 milioi aldiz masa handiagoa du. Azaldu dutenez, irudian zulo beltza inguratzen duen plasma ikusten da, eta erdiko beltzunea zulo beltzaren “itzala” da.\nZer izen ipiniko diogu Eguzki Sistemako planeta nano honi? Gonggong, Holle edo Vili? Zeuk ere bozka dezakezu\n2019-04-10 : 09:53\nPlaneta izateko txikitxoa da 2007 OR10 (horregatik da planeta nanoa), baina Eguzki Sisteman izenik ez duen gorputzik handiena ere bada berori. Duela hamar urte aurkitu zuten, baina oraindik ez du jaso "benetako" izenik. Hawaii-ko astonomo talde batek webgune bat ireki du 3 izen proposatuz, eta zaletuen esku utziz izena aukeratzea: Gonggong, Holle edo Vili?\n2019-03-26 : 09:49\nUEUk eta IKER zentroak “IkerGazte: Nazioarteko ikerketa euskaraz” Kongresua antolatu dute maiatzaren 27, 28 eta 29an Baionan. Proiektu honen helburua ikerlari euskaldunen ikusgarritasuna areagotu, beraien arteko ezagutza sustatu eta euskarazko zientzia produkzioa areagotzea da. 100 artikulu baino gehiago jaso dituzte edizio honetan. Izena emateko epea maiatzaren 17ra arte egongo da zabalik: www.ueu.eus\n2019-03-25 : 09:16\n2019-03-15 : 13:40\nGazteentzako zientzia-erronka tailerra eta umeentzako txiki-zientzia gunea izango da Deustuko jaietan, Bizilaberen eskutik. Jarduerak martxoaren 21ean izango dira, arratsaldeko 17:00etan, Deustuko Botikazahar parkean, ikertzaile errealen zein begiraleen parte hartzearekin.\nPi eguna da gaur; 3.14 alegia\n2019-03-14 : 18:36\nHala da, bai. Pi eguna da gaur. Izan ere, martxoaren 14a da gaur, hainbat hizkuntzatan 3/14 bezala adierazten dena (euskaraz, besteak beste). Hori dela eta, zenbakiaren eguna ospatzen dute hainbat zientzilarik.\nMartxoak 15: klima-aldaketaren aurkako ikasle greba orokorra Europan\n2019-03-14 : 10:09\nBihar ostirala, martxoak 15, klima-aldaketaren kontrako ikasle greba orokorra egingo da Europan. Hego Euskal Herrian, mobilizazio nagusiak bihar bertan izango dira, 12etan, lau hiriburuetan, zehatz-mehatz, Bilboko Arriagan, Gasteizko Bilbo Plazan, Donostiako Bulebarrean eta Iruñeko Udaletxeko Plazan. Ipar Euskal Herrian, berriz, larunbatean, hilak 16, bada deialdi berezi bat Angelun, 10:30ean, Baionako Ibilbidean, zehatz-mehatz, Cadran biribilgunean. Esan gabe doa Eguzkikooi primeran iruditzen zaigula klima-aldaketa eragozteko benetako neurrien alde mobilizatzea.\nTeknopolis zientzia dibulgazioko saioak 20 urte bete ditu ETBn\n2019-02-21 : 15:57\nDuela 20 urte eman zuen Teknopolis saioak bere lehen emanaldia, ETBn. Geroztik, astero izan da Elhuyarrek ekoitzitako saio hau ETBko lehen bi kateetan, helburu jakin batekin: zientzia- eta teknologia-gaiak gerturatzea ikus-entzuleei, modu entretenigarrian, bertako zentroei eta ikertzaileei emanez lehentasuna. Ospakizuna laburtzen duen saioa martxoaren 2an emango da ETB1en, 13.30ean, eta hurrengo egunean ETB2n, ordu berean.\nOtsailak 11, Zientziako Emakume eta Nesken Nazioarteko Eguna Ermuan\n2019-02-11 : 12:05\nEgun berezi hori ospatzeko azoka antolatu du Ermuko Udalak herriko plazan, Elhuyarren laguntzarekin. Emakume zientzialariak, plazara! Zientziaz gozatzeko, eguneroko jardun profesionalean zientzialari eta ikertzaile lanean dabiltzan lau emakumeikertzailerekin saioa antolatu du Ermuko Udalak Elhuyar Fundazioarekin elkarlanean, Lehen Hezkuntzako haurrek esperimentu sinple bezain dibertigarrietan parte hartzeko aukera izan dezaten.\nEmakumeak zientzian: otsailak 11 da nazioarteko eguna\n2019-02-11 : 12:02\nOtsailak 11, gaur beraz, Zientziako Emakume eta Nesken Nazioarteko eguna da. Hau ospatzen duen euskarazko ekimen bat Bizilabe da. Bizilabeko gazteek emakume eta neska zientzialarien eguna ospatuko dute gaur, neskek protagonismoa hartuz.\nIkergazte 2019, tesia bukatu berri edo bukatzear dutenentzat\n2019-01-30 : 08:52\nZabalik dago IkerGazte 2019 kongresuan parte hartzeko artikuluen deialdia. Adi ibili, artikuluak aurkezteko epea otsailaren 22an amaituko da eta! Tesia bukatzen ari diren edo azken laupabost urteotan amaitu duten horiei zuzenduta dago artikuluen deialdia.\nDiseinu grafikoaren glosarioa, euskaraz\nTrivial Gaua euskaraz, Baionan


barren.eus - Le Manseko 24 orduak irabazi dituen Porschea garatzen lagundu du Imanol Leizabek\nArgitaratua: 2015-06-18 11:00\nNico Hülkenberg, Earl Bamber eta Nick Tandy hirukoak gidatutako Porsche 919 Hybrid autoak irabazi zuen Le Manseko 24 orduak auto lasterketa prestigiotsua, joan den domekan. Imanol Leizabe elgoibartarrak izan du zerikusirik Porsche etxeak lortutako arrakastan, kotxearen atal aerodinamikoa lantzen aritu baita.\n1998 urteaz geroztk lortu duen lehen garaipena eskuratu zuen Porsche etxeak Le Manseko 24 orduak probaren 83. edizioan. Eta ez edozein modutan gainera, lehen eta bigarren postuetan sailkatu ziren-eta auto etxe alemaniarreko bi autoak. Alemaniako Niko Hülkenberg, Zeelanda Berriko Earl Bamber eta Ingalaterrako Nick Tandy hirukoak gidatutako Porsche 919 Hybrid autoak 395 itzuli eman zizkion 13.629 metroko zirkuituari. Bernhard, Webber eta Hartleyk gidatutako Porschea sailkatu zen bigarren postuan. Hirugarren postuan, berriz, azken bost lasterketak jarraian irabazi dituen Audi etxeko autoa (Audi R18 e-tron Quattro) sailkatu zen. 263.000 lagunetik gora batu ziren zirkuituan proba zuzenean ikusteko.\n1923az geroztik Frantziako Le Mans herritik hurbil dagoen Circuit de la Sarthe zirkuituan jokatzen da iraupen auto lasterketa entzutetsua. Probaren izenak ongi adierazten duen moduan, auto gidariek 24 orduz etenik gabe gidatu behar dute.\n• Imanol Leizaberen parte hartzea\nGoi mailako aeronautika ingeniaria da Imanol Leizabe elgoibartarra. Urte eta erdi darama lanean Porsche Motorsport-eko LMP1 taldean, Stuttgarten (Alemania). Aerodinamikaren garapenaz arduratzen den lantaldean dihardu, hain zuzen ere. Honela azaldu digu Alemaniatik bere lana zein den: "Autoaren aurrealdean aritu naiz lanean, bereziki. Ordu dezente sartu ditut aurreko splitterra hobetzeko lanean, baina kotxeko beste hainbat atal hobetzen ere jardun dut. CFD (Computational Fluid Dynamics ) simulatzailea erabiliz aerodinamika garatzean datza nire lanak batik bat. Ideia berriak garatuz batzuetan eta sortuta daudenak hobetuz besteetan".\n1 Formularako ere egin izan du lan Leizabek, Munichen (Alemania), autoen atal aerodinamikoa lantzen. Horrez gain, Lotus etxearentzat ere aritu da lanean, Le-Manserako autoa prestatzen. Besteak beste, Lotus T128, HRT F112 edota Citroen DS3 WRC autoetan egin du lan elgoibartarrak.\nIrakurri hemen, Imanol Leizabek BARREN aldizkariari eskaini zion elkarrizketa (BARREN 865. zenb. 2013-05-17 - PDF)


Ekonomia, politika eta kultura kontuak ekarri dizkigu Bilbo Hiriako Mieltxo Monfortek - Arrosa\nBi astez behin bezalaxe, Bizkaiko kontuen kronika ekarri digula Bilbo Hiria irratiko koordinatzaile Mieltxo Monfortek. Hasteko, Zeberioko Gontzal Uriberekin hitz egin du Maskilu kontserba egitasmoaz. Gero, Aitziber Ibaibarriaga Bilboko EH Bilduko zinegotziarekin kopako finalerako sarrerez aritu da. Eta, bukatzeko, Bilboko, Muskizko eta Sestaoko kultura agenda aletu du Alvaro Hilariorekin.\nPosted in ZebrabideaTagged #aitziber ibaibarriaga #alvaro hilario #Bilbo #bilbo hiria #gontzal uribe #irrati #maskilu #mieltxo monfort #muskiz #sestao #tarte #zeberio